qundao/data-zh-poetry huggingface dataset:
颂古五十七首·其四十一
作者：释道昌
朝代：宋
体裁：偈颂

云居道何必，兴化道不必。眼若不开，梦中叫屈。
颂古五十七首·其四十三
作者：释道昌
朝代：宋
体裁：偈颂

趁水泛船，随泥作佛。船行佛成，水泥不物。有拄杖兮与拄杖，船中轻荡桨。无拄杖兮夺拄杖，佛面巧出相。好手芭蕉眼不开，塞壑填沟何处来。
颂古五十七首·其四十九
作者：释道昌
朝代：宋
体裁：偈颂

扑落非他，安排不多。盖覆自在，隐显包罗。抬头失却旧时路，拈篙便上别人渡。转易作难，拔贫成富，千人万人恁么去。
颂古五十七首·其四十五
作者：释道昌
朝代：宋
体裁：偈颂

撞墙撞壁，曲不藏直。摘叶拈花，与俭宁奢。罗汉有三毒，如来有二语。聋人争得闻，依旧吃茶去。保福老，保福老，铁眼铜睛还失了。
颂古五十七首·其四十六
作者：释道昌
朝代：宋
体裁：偈颂

人前惯出手，退三添作九。有眼未尝看，无家自能走。雪峰之句，羚羊挂角。作他弟子没来由，龙蛇阵上看谋略。
颂古五十七首·其四四
作者：释道昌
朝代：宋
体裁：偈颂

前面有虎，元来是汝。更问如何，冤苦冤苦。
颂古四首
作者：释道昌
朝代：宋

惯使渡头船，如今不记年。爱他风浪恶，方是趁粗钱。千佛居何处，题诗黄鹤楼。感恩并积恨，终日在眉头。光非照境境非存，光境俱忘复是痕。百鸟不来春已老，落华流水绕江村。惯行私路，乍赴公筵。幞头脚短，腰带夸圆。不是伴郎来劝酒，误他年少觅青毡。
颂古四首·其一
作者：释道昌
朝代：宋
体裁：偈颂

惯使渡头船，如今不记年。爱他风浪恶，方是趁粗钱。
颂古四首·其三
作者：释道昌
朝代：宋

光非照境境非存，光境俱忘复是痕。百鸟不来春已老，落华流水绕江村。
颂古四首·其三
作者：释道昌
朝代：宋

光非照境境非存，光境俱忘復是痕。
百鸟不来春已老，落华流水绕江村。
颂古四首·其二
作者：释道昌
朝代：宋

千佛居何处，题诗黄鹤楼。感恩并积恨，终日在眉头。
颂古四首·其二
作者：释道昌
朝代：宋

千佛居何处，题诗黄鹤楼。
感恩幷积恨，终日在眉头。
颂古四首·其四
作者：释道昌
朝代：宋
体裁：偈颂

惯行私路，乍赴公筵。幞头脚短，腰带夸圆。不是伴郎来劝酒，误他年少觅青毡。
偈二首
作者：释道枢
朝代：宋

仙人张果老，骑驴穿市过。
但闻归拨刺，谁知是纸做。
偈二首
作者：释道枢
朝代：宋

仙人张果老，骑驴穿市过。但闻归拨剌，谁知是纸做。雪里梅花春信息，池中月色夜精神。年来可是无佳趣，莫把家风举似人。
偈二首
作者：释道枢
朝代：宋

雪裹梅花春信息，池中月色夜精神。
年来可是无佳趣，莫把家风举似人。
偈二首·其一
作者：释道枢
朝代：宋
体裁：偈颂

仙人张果老，骑驴穿市过。但闻归拨剌，谁知是纸做。
偈二首·其二
作者：释道枢
朝代：宋

雪裏梅花春信息，池中月色夜精神。
年来可是无佳趣，莫把家风举似人。
偈二首·其二
作者：释道枢
朝代：宋

雪里梅花春信息，池中月色夜精神。年来可是无佳趣，莫把家风举似人。
颂古三十九首
作者：释道枢
朝代：宋

口念木瓜医脚气，纸画锺馗驱鬼崇。
一生若解和罗槌，日日吃酒日日醉。
颂古三十九首
作者：释道枢
朝代：宋

犯重比丘清净行，平等性中无损益。水里不用觅鱼踪，天边何处观鸟迹。后念起时前念灭，起灭之念何尝别。唤取机关木人问，从头弄尽元无说。口念木瓜医脚气，纸画钟馗驱鬼祟。一生若解和罗槌，日日吃酒日日醉。镜凹照人瘦，镜凸照人肥。不如打破镜，还我旧面皮。日应群机必有方，未知何处觅南阳。自从失却猢孙后，桥上多时不作场。李下不得整冠，瓜田岂可纳履。行藏自要分明，免见傍人说你。垂垂杨柳暗溪头，不问东西却自由。几度醉眠牛背上，数声横笛一轮秋。犀牛扇子有来由，几度拈来几度休。荷叶乱倾珠的皪，一番雨过碧溪头。同行自古不相肯，峰顶老人何足论。山凹落尽桃花片，流水依前绕竹门。筠管酿来应已熟，不辞醉里帽攲斜。酴醾浪有幽香在，是酒元来不是花。昨夜月初明，柴门犹未闭。猫儿捉老鼠，引得狗儿吠。钟鼓声声已唤斋，堂前作舞老公家。虽然一钵充饥困，不觉牙生满口沙。二老机关谁共委，幞头捋下发髼松。山深不记来时路，彷佛猿啼碧涧中。口子喃喃略不休，把却笊篱做火游。有个女儿不肯嫁，他年定作老丫头。一番雨过一番晴，蚕眼已开桑眼青。鹁鸠树头啼不已，百舌黄鹂相共鸣。晷运推移事若何，丝来线去定譊讹。织成蜀锦千般巧，不出当时一只梭。莫怪相逢无信息，谁能长作置书邮。直饶说尽千般事，那个心中得到头。有禅无师真可笑，大唐国里何处讨。可怜多少路行人，噇却酒糟随路倒。百千诸佛问来由，崔颢曾题黄鹤楼。雪后竹篱梅乱放，一枝临水最风流。大悲菩萨千手眼，如人背手摸枕头。猢孙跳出布袋口，不妨随处逞风流。放出金毛师子，百兽不见踪由。要得爪牙全露，直须自把绳头。脱得驴头载马头，东家西家卒未休。问君还有几多愁，恰似一江春水向东流。风吹雨打节还枯，千尺龙蛇插太虚。堪笑儿孙无伎俩，一生从此被搽糊。半斤是八两，八两是半斤。不识耀州铁，唤作出山银。朴寔头禅无伎俩，一句分明如扑相。客来只是叫担板，不知的当谁担板。等閒一问垂千古，从此丛林共播扬。堪笑睦州无相度，饆饠䭔子要先尝。花萼楼前春正浓，濛濛柳絮舞晴空。金钱掷罢娇无力，笑倚阑干屈曲中。看人骑马打毬子，不觉今朝入院迟。官路雪残春正好，江梅著意要题诗。旻德一喝如雷响，兴化一喝响如雷。锦袍玉带真潇洒，记得当年老万回。山寺里头无可作，辊出木毬两三个。不独玄沙遭一攧，雪峰老人亦话堕。十方世界一面镜，镜里看形未足真。摸著鼻头渠是我，那时方见本来人。大地是个解脱门，三世诸佛一口吞。将为雪峰有奇特，却来谩我好儿孙。父子相携入故园，篾头时过短篱边。烂泥有刺无人见，踏著方知脚底穿。清净法身无可比，病后依前滴滴脓。燕鸿叫断秋光老，落叶飘来一样红。新年佛法答云有，小尽依前二十九。玉麟掣断黄金勒，却向云中大哮吼。新年佛法答云无，会得依前在半途。谁把扁舟清夜笛，月明吹过洞庭湖。谁将画角吹江城，一曲梅花隔岸听。宿酒乍醒金鸭泠，海棠枝上月犹明。云门是个老阇黎，衲僧巴鼻几时知。拄杖从教不得动，春来未免倒抽枝。旧岁新年作问端，同安从此放颟顸。凭仗高楼莫吹笛，大家留取倚阑干。
颂古三十九首
作者：释道枢
朝代：宋

犯重比生清净行，平等性中无捐益。
水裹不用觅鱼踪，天边何处观鸟迹。
颂古三十九首·其一
作者：释道枢
朝代：宋

犯重比丘清净行，平等性中无损益。水里不用觅鱼踪，天边何处观鸟迹。
颂古三十九首·其一
作者：释道枢
朝代：宋

犯重比丘清浄行，平等性中无损益。
水裏不用觅鱼踪，天边何处观鸟迹。
颂古三十九首·其一〇
作者：释道枢
朝代：宋

筠管酿来应已熟，不辞醉裏帽欹斜。
酴醾浪有幽香在，是酒元来不是花。
颂古三十九首·其一七
作者：释道枢
朝代：宋

莫怪相逢无信息，谁能长作置书邮。
直饶说尽千般事，那箇心中得到头。
颂古三十九首·其一三
作者：释道枢
朝代：宋

二老机关谁共委，幞头捋下髮髼松。
山深不记来时路，彷佛猿啼碧涧中。
颂古三十九首·其一八
作者：释道枢
朝代：宋

有禅无师真可笑，大唐国裏何处讨。
可怜多少路行人，噇却酒糟随路倒。
颂古三十九首·其一六
作者：释道枢
朝代：宋

晷运推移事若何，丝来线去定譊讹。
织成蜀锦千般巧，不出当时一隻梭。
颂古三十九首·其一四
作者：释道枢
朝代：宋

口子喃喃略不休，把却笊篱做火游。
有箇女儿不肯嫁，他年定作老丫头。
颂古三十九首·其七
作者：释道枢
朝代：宋
体裁：偈颂

垂垂杨柳暗溪头，不问东西却自由。几度醉眠牛背上，数声横笛一轮秋。
颂古三十九首·其三
作者：释道枢
朝代：宋
体裁：偈颂

口念木瓜医脚气，纸画钟馗驱鬼祟。一生若解和罗槌，日日吃酒日日醉。
颂古三十九首·其三〇
作者：释道枢
朝代：宋

山寺裏头无可作，辊出木毬两三箇。
不独玄沙遭一攧，雪峰老人亦话堕。
颂古三十九首·其三一
作者：释道枢
朝代：宋

十方世界一面镜，镜裏看形未足真。
摸着鼻头渠是我，那时方见本来人。
颂古三十九首·其三三
作者：释道枢
朝代：宋

父子相携入故园，篾头时过短篱边。
烂泥有刺无人见，踏着方知脚底穿。
颂古三十九首·其三二
作者：释道枢
朝代：宋

大地是箇解脱门，三世诸佛一口吞。
将为雪峰有奇特，却来谩我好儿孙。
颂古三十九首·其三八
作者：释道枢
朝代：宋

云门是箇老阇黎，衲僧巴鼻几时知。
拄杖从教不得动，春来未免倒抽枝。
颂古三十九首·其三十
作者：释道枢
朝代：宋

山寺里头无可作，辊出木毬两三个。不独玄沙遭一攧，雪峰老人亦话堕。
颂古三十九首·其三十一
作者：释道枢
朝代：宋

十方世界一面镜，镜里看形未足真。摸著鼻头渠是我，那时方见本来人。
颂古三十九首·其三十七
作者：释道枢
朝代：宋
体裁：偈颂

谁将画角吹江城，一曲梅花隔岸听。宿酒乍醒金鸭泠，海棠枝上月犹明。
颂古三十九首·其三十三
作者：释道枢
朝代：宋

父子相携入故园，篾头时过短篱边。烂泥有刺无人见，踏著方知脚底穿。
颂古三十九首·其三十九
作者：释道枢
朝代：宋
体裁：偈颂

旧岁新年作问端，同安从此放颟顸。凭仗高楼莫吹笛，大家留取倚阑干。
颂古三十九首·其三十二
作者：释道枢
朝代：宋

大地是个解脱门，三世诸佛一口吞。将为雪峰有奇特，却来谩我好儿孙。
颂古三十九首·其三十五
作者：释道枢
朝代：宋
体裁：偈颂

新年佛法答云有，小尽依前二十九。玉麟掣断黄金勒，却向云中大哮吼。
颂古三十九首·其三十八
作者：释道枢
朝代：宋

云门是个老阇黎，衲僧巴鼻几时知。拄杖从教不得动，春来未免倒抽枝。
颂古三十九首·其三十六
作者：释道枢
朝代：宋
体裁：偈颂

新年佛法答云无，会得依前在半途。谁把扁舟清夜笛，月明吹过洞庭湖。
颂古三十九首·其三十四
作者：释道枢
朝代：宋

清净法身无可比，病后依前滴滴脓。燕鸿叫断秋光老，落叶飘来一样红。
颂古三十九首·其三四
作者：释道枢
朝代：宋

清浄法身无可比，病后依前滴滴脓。
燕鸿叫断秋光老，落叶飘来一样红。
颂古三十九首·其九
作者：释道枢
朝代：宋
体裁：偈颂

同行自古不相肯，峰顶老人何足论。山凹落尽桃花片，流水依前绕竹门。
颂古三十九首·其二
作者：释道枢
朝代：宋
体裁：偈颂

后念起时前念灭，起灭之念何尝别。唤取机关木人问，从头弄尽元无说。
颂古三十九首·其二七
作者：释道枢
朝代：宋

花萼楼前春正浓，蒙蒙柳絮舞晴空。
金钱掷罢娇无力，笑倚阑干屈曲中。
颂古三十九首·其二八
作者：释道枢
朝代：宋

看人骑马打毬子，不觉今朝入院迟。
官路雪残春正好，江梅着意要题诗。
颂古三十九首·其二十
作者：释道枢
朝代：宋
体裁：偈颂

大悲菩萨千手眼，如人背手摸枕头。猢孙跳出布袋口，不妨随处逞风流。
颂古三十九首·其二十一
作者：释道枢
朝代：宋
体裁：偈颂

放出金毛师子，百兽不见踪由。要得爪牙全露，直须自把绳头。
颂古三十九首·其二十七
作者：释道枢
朝代：宋

花萼楼前春正浓，濛濛柳絮舞晴空。金钱掷罢娇无力，笑倚阑干屈曲中。
颂古三十九首·其二十三
作者：释道枢
朝代：宋
体裁：偈颂

风吹雨打节还枯，千尺龙蛇插太虚。堪笑儿孙无伎俩，一生从此被搽糊。
颂古三十九首·其二十九
作者：释道枢
朝代：宋
体裁：偈颂

旻德一喝如雷响，兴化一喝响如雷。锦袍玉带真潇洒，记得当年老万回。
颂古三十九首·其二十二
作者：释道枢
朝代：宋
体裁：偈颂

脱得驴头载马头，东家西家卒未休。问君还有几多愁，恰似一江春水向东流。
颂古三十九首·其二十五
作者：释道枢
朝代：宋
体裁：偈颂

朴寔头禅无伎俩，一句分明如扑相。客来只是叫担板，不知的当谁担板。
颂古三十九首·其二十八
作者：释道枢
朝代：宋

看人骑马打毬子，不觉今朝入院迟。官路雪残春正好，江梅著意要题诗。
颂古三十九首·其二十六
作者：释道枢
朝代：宋
体裁：偈颂

等閒一问垂千古，从此丛林共播扬。堪笑睦州无相度，饆饠䭔子要先尝。
颂古三十九首·其二四
作者：释道枢
朝代：宋
体裁：偈颂

半斤是八两，八两是半斤。不识耀州铁，唤作出山银。
颂古三十九首·其五
作者：释道枢
朝代：宋

日应羣机必有方，未知何处觅南阳。
自从失却猢孙后，桥上多时不作场。
颂古三十九首·其五
作者：释道枢
朝代：宋

日应群机必有方，未知何处觅南阳。自从失却猢孙后，桥上多时不作场。
颂古三十九首·其八
作者：释道枢
朝代：宋
体裁：偈颂

犀牛扇子有来由，几度拈来几度休。荷叶乱倾珠的皪，一番雨过碧溪头。
颂古三十九首·其六
作者：释道枢
朝代：宋
体裁：偈颂

李下不得整冠，瓜田岂可纳履。行藏自要分明，免见傍人说你。
颂古三十九首·其十
作者：释道枢
朝代：宋

筠管酿来应已熟，不辞醉里帽攲斜。酴醾浪有幽香在，是酒元来不是花。
颂古三十九首·其十一
作者：释道枢
朝代：宋
体裁：偈颂

昨夜月初明，柴门犹未闭。猫儿捉老鼠，引得狗儿吠。
颂古三十九首·其十七
作者：释道枢
朝代：宋

莫怪相逢无信息，谁能长作置书邮。直饶说尽千般事，那个心中得到头。
颂古三十九首·其十三
作者：释道枢
朝代：宋

二老机关谁共委，幞头捋下发髼松。山深不记来时路，彷佛猿啼碧涧中。
颂古三十九首·其十九
作者：释道枢
朝代：宋
体裁：偈颂

百千诸佛问来由，崔颢曾题黄鹤楼。雪后竹篱梅乱放，一枝临水最风流。
颂古三十九首·其十二
作者：释道枢
朝代：宋
体裁：偈颂

钟鼓声声已唤斋，堂前作舞老公家。虽然一钵充饥困，不觉牙生满口沙。
颂古三十九首·其十五
作者：释道枢
朝代：宋
体裁：偈颂

一番雨过一番晴，蚕眼已开桑眼青。鹁鸠树头啼不已，百舌黄鹂相共鸣。
颂古三十九首·其十八
作者：释道枢
朝代：宋

有禅无师真可笑，大唐国里何处讨。可怜多少路行人，噇却酒糟随路倒。
颂古三十九首·其十六
作者：释道枢
朝代：宋

晷运推移事若何，丝来线去定譊讹。织成蜀锦千般巧，不出当时一只梭。
颂古三十九首·其十四
作者：释道枢
朝代：宋

口子喃喃略不休，把却笊篱做火游。有个女儿不肯嫁，他年定作老丫头。
颂古三十九首·其四
作者：释道枢
朝代：宋
体裁：偈颂

镜凹照人瘦，镜凸照人肥。不如打破镜，还我旧面皮。
偈
作者：释道楷
朝代：宋
体裁：偈颂

吾年七十六，世缘今已足。生不爱天堂，死不怕地狱。撒手横身三界外，腾腾任运何拘束。
古今无间偈
作者：释道楷
朝代：宋

一法元无万法空，个中那许悟圆通。将谓少林消息断，桃华依旧笑春风。
古今无间偈
作者：释道楷
朝代：宋

一法元无万法空，箇中那许悟圆通。
将谓少林消息断，桃华依旧笑春风。
妙唱不干舌偈
作者：释道楷
朝代：宋

刹刹尘尘处处谭，不劳禅子善财参。空生也解通消息，花雨岩前鸟不嗛。
妙唱不干舌偈
作者：释道楷
朝代：宋

剎剎尘尘处处谭，不劳禅子善财参。
空生也解通消息，花雨岩前鸟不嗛。
寄伊阳宰韩承议偈
作者：释道楷
朝代：宋

老爱依山人事稀，虎驯庵畔怪来迟。寥寥石室尘埃满，不知何日是归期。数里无人到，山黄始觉秋。岩间一觉睡，忘却百年忧。
寄伊阳宰韩承议偈·其一
作者：释道楷
朝代：宋
体裁：偈颂

老爱依山人事稀，虎驯庵畔怪来迟。寥寥石室尘埃满，不知何日是归期。
寄伊阳宰韩承议偈·其二
作者：释道楷
朝代：宋
体裁：偈颂

数里无人到，山黄始觉秋。岩间一觉睡，忘却百年忧。
死蛇惊出草偈
作者：释道楷
朝代：宋

日炙风吹草裏埋，触他毒气又还乖。
闇地若教开死口，长安依旧绝人来。
死蛇惊出草偈
作者：释道楷
朝代：宋

日炙风吹草里埋，触他毒气又还乖。闇地若教开死口，长安依旧绝人来。
解针枯骨吟偈
作者：释道楷
朝代：宋
体裁：偈颂

死中活得是非常，密用他家别有长。半夜髑髅吟一曲，冰河红燄却清凉。
铁锯和三台偈
作者：释道楷
朝代：宋
体裁：偈颂

不是宫商调，谁人和一场。伯牙何所措，此曲旧来长。
与常长老饮酒席间作
作者：释道济
朝代：宋

极目烟波远接天，红尘疎处结三椽。
不忧风景来朝没，只恐水云到晚连。
青黛山边飞白鹭，绿杨堤畔泊渔船。
悠然此地真堪乐，半是人间半是仙。
与常长老饮酒席间作
作者：释道济
朝代：宋

极目烟波远接天，红尘疏处结三椽。不忧风景来朝没，只恐水云到晚连。青黛山边飞白鹭，绿杨堤畔泊渔船。悠然此地真堪乐，半是人间半是仙。
与张提点共饮席间作
作者：释道济
朝代：宋
体裁：古风

每日终朝醉似泥，未尝一日不昏迷。细君发怒将言骂，道是人间吃酒儿。莫要管，你休痴，人生能有几多时。杜康曾唱莲花落，刘伶好饮舞啰哩，陶渊明赏菊醉东篱。今日皆归去，留得好名儿。
与沈五官李提点饮酒席间作七首
作者：释道济
朝代：宋

惯会饕斋觅主人，身边零钞没分文。谁知撞见真经纪，不遇檀那怎脱身。平生只爱呷黄汤，数日无钱买得尝。今幸见君君莫阻，再求几碗润枯肠。昔日曾闻李谪仙，饮酒一斗诗百篇。感君慨赐无悭吝，贫衲何尝出口涎。自来酒量无拘管，惟有穷坑填不满。要同毕卓卧缸边，告君再觅三十碗。每日贪杯又宿娼，风流和尚岂寻常。袈裟常被胭脂染，直裰时闻腻粉香。满库琼芳斗色鲜，就中一朵最堪怜。恁伊万种风流态，惟有禅心似铁坚。昔我父娘作此态，生我这个臭皮袋。我心不比父娘心，我心除酒都不爱。
与沈五官李提点饮酒席间作七首·其一
作者：释道济
朝代：宋
体裁：七言绝句

惯会饕斋觅主人，身边零钞没分文。谁知撞见真经纪，不遇檀那怎脱身。
与沈五官李提点饮酒席间作七首·其七
作者：释道济
朝代：宋

昔我父娘作此态，生我这个臭皮袋。我心不比父娘心，我心除酒都不爱。
与沈五官李提点饮酒席间作七首·其七
作者：释道济
朝代：宋

昔我父娘作此态，生我这箇臭皮袋。
我心不比父娘心，我心除酒都不爱。
与沈五官李提点饮酒席间作七首·其三
作者：释道济
朝代：宋
体裁：七言绝句

昔日曾闻李谪仙，饮酒一斗诗百篇。感君慨赐无悭吝，贫衲何尝出口涎。
与沈五官李提点饮酒席间作七首·其二
作者：释道济
朝代：宋
体裁：七言绝句

平生只爱呷黄汤，数日无钱买得尝。今幸见君君莫阻，再求几碗润枯肠。
与沈五官李提点饮酒席间作七首·其五
作者：释道济
朝代：宋
体裁：七言绝句

每日贪杯又宿娼，风流和尚岂寻常。袈裟常被胭脂染，直裰时闻腻粉香。
与沈五官李提点饮酒席间作七首·其六
作者：释道济
朝代：宋
体裁：七言绝句

满库琼芳斗色鲜，就中一朵最堪怜。恁伊万种风流态，惟有禅心似铁坚。
与沈五官李提点饮酒席间作七首·其四
作者：释道济
朝代：宋
体裁：七言绝句

自来酒量无拘管，惟有穷坑填不满。要同毕卓卧缸边，告君再觅三十碗。
为救一后生作
作者：释道济
朝代：宋
体裁：四言诗

后生后生，忽犯天嗔。前生恶业，今生缥身。老僧救汝，归奉母亲。诸恶莫作，免得祸临。
九里松
作者：释道济
朝代：宋
体裁：五言绝句

九里松阴路，青泉映白沙。谁知三伏暑，小草有幽花。
偈颂四首·其一
作者：释道济
朝代：宋
体裁：偈颂

一手动时千手动，一眼观时千眼观。既是名为观自在，何须拈弄几多般。
偈颂四首·其三
作者：释道济
朝代：宋
体裁：偈颂

一块两块，佛也不怪。一醒两醒，佛也不嗔。一碗两碗，佛也不管。
偈颂四首·其二
作者：释道济
朝代：宋
体裁：偈颂

背倚寒岩，面如满月。尽大地人，只见半截。
偈颂四首·其四
作者：释道济
朝代：宋

小黄碗内几星麸，半是酸虀半是瓠。
誓不出生违佛教，出生之后碗中无。
偈颂四首·其四
作者：释道济
朝代：宋

小黄碗内几星麸，半是酸齑半是瓠。誓不出生违佛教，出生之后碗中无。
句
作者：释道济
朝代：宋

藕荷无数满沙洲。
呈冯太尉
作者：释道济
朝代：宋

削发披缁已有年，只同诗酒是姻缘。闹看弥勒空中戏，困向毗卢顶上眠。撒手便能欺十圣，低头端不顾三贤。茫茫宇宙无人识，犹道颠僧绕市廛。
呈冯太尉
作者：释道济
朝代：宋

削髮披缁已有年，只同诗酒是姻缘。
闹看弥勒空中戏，困向毗卢顶上眠。
撒手便能欺十圣，低头端不顾三贤。
茫茫宇宙无人识，犹道颠僧遶市廛。
嘲灵隐寺印铁牛
作者：释道济
朝代：宋

几百年来灵隐寺，如今却被铁牛闩。蹄中有漏难耕种，鼻孔撩天不受穿。道眼何如驴眼瞎，寺门常似狱门关。冷泉有水无鸥鹭，空使留名在世间。
嘲灵隠寺印铁牛
作者：释道济
朝代：宋

几百年来灵隠寺，如今却被铁牛闩。
蹄中有漏难耕种，鼻孔撩天不受穿。
道眼何如馿眼瞎，寺门常似狱门关。
冷泉有水无鸥鹭，空使留名在世间。
墨竹
作者：释道济
朝代：宋
体裁：七言绝句

数枝淡竹翠生光，一点无尘自有香。好似葛陂龙化后，却留清影在虚堂。
宁棘庵讲主失窃
作者：释道济
朝代：宋

哑吃黄瓜苦自知，将丝就纵落人机。低田缺水遭天旱，古果安身著鬼迷。贼去关门无物了，病深服药请医迟。竹筒种火空长炭，夜半描龙画向谁。
宁棘庵讲主失窃
作者：释道济
朝代：宋

哑吃黄瓜苦自知，将丝就纵落人机。
低田缺水遭天旱，古菓安身着鬼迷。
贼去关门无物了，病深服药请医迟。
竹筒种火空长炭，夜半描龙画向谁。
宿刘行首家作二首
作者：释道济
朝代：宋

暂假夫妻一宿眠，禅心淫欲不相连。昨宵姑顺君台意，多与虔婆五贯钱。从来诸事不相关，独有香醪真个贪。清早若无三碗酒，怎禁门外朔风寒。
宿刘行首家作二首·其一
作者：释道济
朝代：宋

暂假夫妻一宿眠，禅心淫慾不相连。
昨宵姑顺君台意，多与虔婆五贯钱。
宿刘行首家作二首·其一
作者：释道济
朝代：宋

暂假夫妻一宿眠，禅心淫欲不相连。昨宵姑顺君台意，多与虔婆五贯钱。
宿刘行首家作二首·其二
作者：释道济
朝代：宋

从来诸事不相关，独有香醪真个贪。清早若无三碗酒，怎禁门外朔风寒。
宿刘行首家作二首·其二
作者：释道济
朝代：宋

从来诸事不相关，独有香醪真箇贪。
清早若无三碗酒，怎禁门外朔风寒。
寂后寄少林长老二首
作者：释道济
朝代：宋

片帆飞过浙江东，回首楼台渺漠中。传与诸山诗酒客，休将有限恨无穷。脚絣紧系兴无穷，拄杖挑云入乱峰。欲识老僧行履处，天台南岳旧家风。
寂后寄少林长老二首·其一
作者：释道济
朝代：宋
体裁：古风

片帆飞过浙江东，回首楼台渺漠中。传与诸山诗酒客，休将有限恨无穷。
寂后寄少林长老二首·其二
作者：释道济
朝代：宋

脚絣紧系兴无穷，拄杖挑云入乱峰。欲识老僧行履处，天台南岳旧家风。
寂后寄少林长老二首·其二
作者：释道济
朝代：宋

脚絣紧繫兴无穷，拄杖挑云入乱峯。
欲识老僧行履处，天台南岳旧家风。
弟子求衣钵
作者：释道济
朝代：宋

来时无一物，去时无一物。若要我衣钵，两个光卵核。
弟子求衣钵
作者：释道济
朝代：宋

来时无一物，去时无一物。
若要我衣钵，两箇光卵核。
影壁自赞
作者：释道济
朝代：宋
体裁：赞

面黄以蜡，骨瘦如柴。这般模样，只好投斋。也有些儿差异，说禅不用安排。
扇画
作者：释道济
朝代：宋
体裁：七言绝句

一枝风柳一蝉鸣，画出规模宛似生。莫谓其中绝音响，报君消息甚分明。
浄慈寺火灾
作者：释道济
朝代：宋
体裁：七言绝句

无名一点起逡巡，大厦千间尽作尘。非是我佛不灵感，故要楼台一度新。
海蛳颂
作者：释道济
朝代：宋
体裁：偈颂

此物生在东海西，又无鳞甲又无衣。虽然不入红罗帐，常与佳人做嘴儿。
游洞霄
作者：释道济
朝代：宋

平明发余杭，扁舟泝清流。
登岸五六里，小径穿林丘。
奇峯耸天柱，九锁岩谷幽。
云根立仙馆，胜处非人谋。
入门气象雄，金碧欺两眸。
弹棊古松下，啼鸟声相酬。
羽衣读黄庭，内景宜自修。
蓬莱隔弱水，九转即可求。
坡翁昔赋诗，刻石记旧游。
溪山增伟观，万古传不休。
我来弔陈迹，枯肠怯冥搜。
执炬入大涤，襟袖寒飕飕。
悬崖石乳滴，千岁无人收。
樵夫指岩窟，此处通龙湫。
方期过东洞，红日惊西投。
徘徊出山去，空使猿鹤愁。
游洞霄
作者：释道济
朝代：宋

平明发馀杭，扁舟溯清流。登岸五六里，小径穿林丘。奇峰耸天柱，九锁岩谷幽。云根立仙馆，胜处非人谋。入门气象雄，金碧欺两眸。弹棋古松下，啼鸟声相酬。羽衣读黄庭，内景宜自修。蓬莱隔弱水，九转即可求。坡翁昔赋诗，刻石记旧游。溪山增伟观，万古传不休。我来吊陈迹，枯肠怯冥搜。执炬入大涤，襟袖寒飕飕。悬崖石乳滴，千岁无人收。樵夫指岩窟，此处通龙湫。方期过东洞，红日惊西投。徘徊出山去，空使猿鹤愁。
湖中夕泛归南屏四绝
作者：释道济
朝代：宋

几度西湖独上船，篙师识我不论钱。一声啼鸟破幽寂，正是山横落照边。湖上春光已破悭，湖边杨柳拂雕阑。算来不用一文买，输与山僧闲往还。出岸桃花红锦英，夹堤杨柳绿丝轻。遥看白鹭窥鱼处，冲破平湖一点青。五月西湖凉似秋，新荷吐蕊暗香浮。明年花落人何在，把酒问花花点头。
湖中夕泛归南屏四绝·其一
作者：释道济
朝代：宋
体裁：七言绝句

几度西湖独上船，篙师识我不论钱。一声啼鸟破幽寂，正是山横落照边。
湖中夕泛归南屏四绝·其三
作者：释道济
朝代：宋

出岸桃花红锦英，夹堤杨柳绿丝轻。遥看白鹭窥鱼处，冲破平湖一点青。
湖中夕泛归南屏四绝·其三
作者：释道济
朝代：宋

出岸桃花红锦英，夹堤杨柳绿丝轻。
遥看白鹭窥鱼处，衝破平湖一点青。
湖中夕泛归南屏四绝·其二
作者：释道济
朝代：宋
体裁：七言绝句

湖上春光已破悭，湖边杨柳拂雕阑。算来不用一文买，输与山僧闲往还。
湖中夕泛归南屏四绝·其四
作者：释道济
朝代：宋
体裁：七言绝句

五月西湖凉似秋，新荷吐蕊暗香浮。明年花落人何在，把酒问花花点头。
维摩居士示疾毗耶离城
作者：释道济
朝代：宋

一个病维摩，无风自起波。富嫌千口少，贫恨一身多。不契梁王暗渡江，一身无地避惭惶。九年面壁成何事，赚却平人入镬汤。
维摩居士示疾毗耶离城·其一
作者：释道济
朝代：宋

一个病维摩，无风自起波。富嫌千口少，贫恨一身多。
维摩居士示疾毗耶离城·其一
作者：释道济
朝代：宋

一箇病维摩，无风自起波。
富嫌千口少，贫恨一身多。
维摩居士示疾毗耶离城·其三
作者：释道济
朝代：宋

元是黄梅旧日僧，事师年老气弥增。
翻身扬下栽松镢，转步来分照世灯。
皮袋假于溪畔女，衣盂付与岭南能。
佳声籍籍能长久，雨过淮山碧万层。
维摩居士示疾毗耶离城·其三
作者：释道济
朝代：宋

元是黄梅旧日僧，事师年老气弥增。翻身飏下栽松钁，转步来分照世灯。皮袋假于溪畔女，衣盂付与岭南能。佳声籍籍能长久，雨过淮山碧万层。
维摩居士示疾毗耶离城·其二
作者：释道济
朝代：宋
体裁：七言绝句

不契梁王暗渡江，一身无地避惭惶。九年面壁成何事，赚却平人入镬汤。
讽阻临安赵府尹伐净慈寺门松
作者：释道济
朝代：宋

亭亭百尺接天高，曾与山僧作故交。满望枝柯千载茂，可怜刀斧一齐抛。窗前不睹龙蛇影，耳畔无闻风雨号。最苦早间飞去鹤，晚回不见旧时巢。白石磷磷积翠岚，翠岚深处结茅庵。煮茶迎客月当户，采药出门云满篮。琴挂葛弦鸣素志，窗开风拂罢清谈。今朝偶识东坡老，四大皆空不用参。
讽阻临安赵府尹伐净慈寺门松·其一
作者：释道济
朝代：宋

亭亭百尺接天高，曾与山僧作故交。满望枝柯千载茂，可怜刀斧一齐抛。窗前不睹龙蛇影，耳畔无闻风雨号。最苦早间飞去鹤，晚回不见旧时巢。
讽阻临安赵府尹伐净慈寺门松·其二
作者：释道济
朝代：宋

白石磷磷积翠岚，翠岚深处结茅庵。煮茶迎客月当户，采药出门云满篮。琴挂葛弦鸣素志，窗开风拂罢清谈。今朝偶识东坡老，四大皆空不用参。
讽阻临安赵府尹伐凈慈寺门松·其一
作者：释道济
朝代：宋

亭亭百尺接天高，曾与山僧作故交。
满望枝柯千载茂，可怜刀斧一齐抛。
窗前不覩龙蛇影，耳畔无闻风雨号。
最苦早间飞去鹤，晚回不见旧时巢。
讽阻临安赵府尹伐凈慈寺门松·其二
作者：释道济
朝代：宋

白石磷磷积翠岚，翠岚深处结茅庵。
煮茶迎客月当户，采药出门云满篮。
琴挂葛絃鸣素志，窗开风拂罢清谈。
今朝偶识东坡老，四大皆空不用参。
诗一首
作者：释道济
朝代：宋
体裁：七言绝句

何须林景胜潇湘，只愿西湖化为酒。和身卧倒西湖边，一浪来时吞一口。
辞世颂
作者：释道济
朝代：宋
体裁：偈颂

六十年来狼藉，东壁打到西壁。如今收拾归来，依旧水连天碧。
酒醉后作
作者：释道济
朝代：宋
体裁：古风

本是修来四果身，风颠作逞混凡人。能施三昧神通力，便指凡人出世津。经卷无心看，禅机有意亲，醉时喝佛骂天真。浑身不见些儿好，一点灵光绝胜人。
闻王妈妈家做小祥功德作二首
作者：释道济
朝代：宋

唐家閧里闲游赏，妈妈家中请和尚。三百衬钱五味食，羊毛出在羊身上。妈妈好善结良缘，斋僧不论圣和凡。经资斋衬明舍施，少间暗里送来还。
闻王妈妈家做小祥功德作二首·其一
作者：释道济
朝代：宋
体裁：七言绝句

唐家閧里闲游赏，妈妈家中请和尚。三百衬钱五味食，羊毛出在羊身上。
闻王妈妈家做小祥功德作二首·其二
作者：释道济
朝代：宋

妈妈好善结良缘，斋僧不论圣和凡。
经资斋衬明舍施，少间暗裏送来还。
闻王妈妈家做小祥功德作二首·其二
作者：释道济
朝代：宋

妈妈好善结良缘，斋僧不论圣和凡。经资斋衬明舍施，少间暗里送来还。
雨伞
作者：释道济
朝代：宋
体裁：古风

一竿翠竹，巧匠批栾。条条有眼，节节皆穿。四大假合，柄在人手。归家放下，并不争先。直饶瓮泻盆倾下，一搭权为不漏天。
颂古四首
作者：释道济
朝代：宋
体裁：偈颂

道冠儒履释袈裟，和会三家作一家。忘却率陀天上路，双林端坐待龙华。
题壁
作者：释道济
朝代：宋

你家酱一缸，内有毒蛇藏。若无老僧说，人口俱被伤。
题壁
作者：释道济
朝代：宋

你家醤一缸，内有毒蛇藏。
若无老僧说，人口俱被伤。
题洗马池
作者：释道济
朝代：宋
体裁：七言律诗

昔日曾闻洗马池，悠然此景在西溪。风生水面波纹细，日上堤边树影低。水底青天沉翡翠，波中明月浸琉璃。何如花下退朝去，喜看鸳鸯戏石矶。
题灵隠寺西堂粉壁
作者：释道济
朝代：宋
体裁：七言绝句

小小庵儿小小窗，小小房儿小小床。出入小童并小行，小心伏事小西堂。
题玉泉
作者：释道济
朝代：宋

千章老木冷涵秋，今日重来话旧游。一池寒水浸虚碧，清光瑩澈凝不流。中有神龙隐头角，为雨为霖滋旱涸。圣主垂衣风雨调，龙亦安眠在丘壑。人来初不睹真龙，但见金鲫浮沈中。昂头摆尾得其所，我疑便是池中龙。殷勤一语龙听取，汝以何缘堕龙伍。良由一念嗔所生，毕竟难逃鳞甲苦。蓦然直下便回光，愿力资深福寰宇。
题玉泉
作者：释道济
朝代：宋
体裁：古风

千章老木冷涵秋，今日重来话旧游。一池寒水浸虚碧，清光莹澈凝不流。中有神龙隐头角，为雨为霖滋旱涸。圣主垂衣风雨调，龙亦安眠在丘壑。人来初不睹真龙，但见金鲫浮沈中。昂头摆尾得其所，我疑便是池中龙。殷勤一语龙听取，汝以何缘堕龙伍。良由一念嗔所生，毕竟难逃鳞甲苦。蓦然直下便回光，愿力资深福寰宇。
题玉泉
作者：释道济
朝代：宋

千章老木冷涵秋，今日重来话旧游。
一池寒水浸虚碧，清光莹澈凝不流。
中有神龙隠头角，为雨为霖滋旱涸。
圣主垂衣风雨调，龙亦安眠在丘壑。
人来初不覩真龙，但见金鲫浮沈中。
昂头摆尾得其所，我疑便是池中龙。
殷勤一语龙听取，汝以何缘堕龙伍。
良由一念嗔所生，毕竟难逃鳞甲苦。
蓦然直下便回光，愿力资深福寰宇。
馄饨
作者：释道济
朝代：宋

包罗万象，性气粗豪。清净为根，礼恭叉手。通身上缝隙无馀，镬汤里倒番觔斗。把得定横吞竖吞，把不定东走西走。宜是山僧嚼破时，泥牛满地频哮吼。
馄饨
作者：释道济
朝代：宋

包罗万象，性气粗豪。
清浄为根，礼恭叉手。
通身上缝隙无余，镬汤裏倒番觔斗。
把得定横吞竖吞，把不定东走西走。
宜是山僧嚼破时，泥牛满地频哮吼。
偈
作者：释道渊
朝代：宋

香山有个话头，弥满四大神州。若以佛法批判，还如认马作牛。
偈
作者：释道渊
朝代：宋

香山有箇话头，弥满四大神州。
若以佛法批判，还如认马作牛。
夫以因于闲暇采集巴句幸寄孔目五言二十韵伏惟不阻为幸
作者：释道猷
朝代：宋
体裁：古风

多幸遭逢处，知交信有恩。偏承相见重，频沐厚光荣。眷恋常推许，人情每普平。
寄弟子慧山偈
作者：释道琼
朝代：宋
体裁：偈颂

口觜不中祥老子，爱向丛林鼓是非。分付雪峰山首座，为吾痛骂莫饶伊。
颂古二首
作者：释道琼
朝代：宋

掩耳不及忽雷奔，天低尺五雨倾盆。叶随流水归何处，牛带寒鸦过别村。舍筏怀兼济，逢耕更问津。却将未归意，说与欲行人。
颂古二首·其一
作者：释道琼
朝代：宋
体裁：偈颂

掩耳不及忽雷奔，天低尺五雨倾盆。叶随流水归何处，牛带寒鸦过别村。
颂古二首·其二
作者：释道琼
朝代：宋
体裁：偈颂

舍筏怀兼济，逢耕更问津。却将未归意，说与欲行人。
一庵
作者：释道璨
朝代：宋
体裁：七言绝句

万法须从皈处参，难将皈处与人谈。檐头昨夜风和雨，说得分明落二三。
上安晚节丞相三首
作者：释道璨
朝代：宋

相国归来卧旧山，功名虽好不如閒。向来北望中原眼，送在沧波白鸟间。清于独鹤瘦于梅，小袖春衫晋样裁。推出柴车人不指，前身曾住洛中来。日食何曾费万钱，只将苜蓿荐春盘。俸馀不用肥奴马，留买青山取性看。
上安晚节丞相三首·其一
作者：释道璨
朝代：宋
体裁：七言绝句

相国归来卧旧山，功名虽好不如閒。向来北望中原眼，送在沧波白鸟间。
上安晚节丞相三首·其三
作者：释道璨
朝代：宋

日食何曾费万钱，只将苜蓿荐春盘。
俸余不用肥奴马，留买青山取性看。
上安晚节丞相三首·其三
作者：释道璨
朝代：宋

日食何曾费万钱，只将苜蓿荐春盘。俸馀不用肥奴马，留买青山取性看。
上安晚节丞相三首·其二
作者：释道璨
朝代：宋
体裁：七言绝句

清于独鹤瘦于梅，小袖春衫晋样裁。推出柴车人不指，前身曾住洛中来。
为邓子煇赋拙斋
作者：释道璨
朝代：宋

历尽风波学得呆，全无伎俩口慵开。门前不厌频来客，要学聪明莫入来。
为邓子辉赋拙斋
作者：释道璨
朝代：宋

历尽风波学得獃，全无伎俩口慵开。
门前不厌频来客，要学聪明莫入来。
仙巢海棠洞
作者：释道璨
朝代：宋
体裁：古风

领客坐花阴，饮客酌花露。先生自家春，八荒一牖户。凄其望前修，一枝阅世故。鹤车来不来，东风吹日暮。
佛成道
作者：释道璨
朝代：宋
体裁：七言绝句

迷是谁兮悟是谁，山僧赢得眼如眉。新糊纸被烘来暖，睡到天明日上时。
偈颂二十五首
作者：释道璨
朝代：宋

去去实不去，是法住法位。来来实不来，世间相常住。桃花无数，李花无数。若向这里活眼不开，平地上死人更是无数。去年踏青人今年不来，今年上坟底明年何处。日月急如梭，生死无定据。谨白参玄人，光阴莫虚度。趺坐叠足，问讯起手。眼若透青，一见便了。更待说心说性，山僧未曾问人借得口。风萧萧，雨萧萧。天高地厚，水阔山遥。达磨大师无端游梁历魏，二祖大师平白失了一臂。水潦和尚不合吃马师一踏，天下大禅佛枉自吃了四藤条，说著令人恨不消。静处具足闹中境界，闹处显示静中消息。达磨面壁少林，普化摇铃闹市。皆是眼观东南，意在西北。若是向上巴鼻，毕竟何曾会得。今日雨，明日雨。春流岸岸深，屋漏无乾处。鲁公亭上望番城，祇有湖水无行路。一出五六月，往返三千里。信脚踢得著，信手提得起。不曾轻示人，深藏怀袖里。归来普请大众做个入门欢，是什么浙东山浙西水。仰山撼树，沩山良久。说体说用，互扬家丑。开眼便是，开口便是。举手便是，举足便是。虽然如是，未是未是。百不知，百不会，吃饱饭，熟打睡。要得剋期，取灯取灯，如是三昧。如来禅，祖师意。儿啼子哭，鸡鸣犬吠。是汝诸人，瞥地也未。堂奥虽深无锁钥，包容大地与山河。草窠里辊人多少，唤不回头争奈何。京师出大黄，价直极相当。未曾识道地，枉自费商量。放开也在我，捏聚也在我。睦州担板汉，开口成话堕。溪东是国王水草，溪西是国王水草。随分纳些些，佛法休寻讨。堪笑水潦和尚，枉被马师踏倒。荐福与么告报，犹较王老师一线道。篷底攲眠醉复醒，君山只在两眉青。浑家不管兴亡事，一味和云看洞庭。语言上著到，身心上著到。要透纳僧关，料掉复料掉。天地一东篱，万古一重九。黄花三两枝，东湖随分有。逢人不拈出，只么空双手。醉杀天下人，不是茱萸酒。重围身入脱身难，再拜投降得活还。手脚一时都露了，如何遮掩得傍观。释迦不是佛，达磨不是祖。佛法满天下，诸人还知否。青草池头处处蛙，黄梅时节家家雨。诸人病是山僧病，山僧病是诸人病。诸人痛处山僧能忍，山僧痛处诸人欲忍不能。单方一服当下和平，不必松根采茯苓。北人偶与南人会，借问如何吃荔枝。口未开时先话堕，香甜二字且酬伊。信口道一句，栗棘金圈皆露布。信脚行一步，柳陌花衢非活路。未开口，未举足，已前荐得，许你有个入头处。东湖一箭落双雕，凤栖不在梧桐树。无蒲团禅板与诸人厮睚，无金圈栗蓬与诸人吞吐。水清月分明，云散山呈露。山僧结夏来，赢得紧闭户。雨不来，旱弥烈。草木枯，金石裂。江流断，井泉竭。尽大地，生意绝。东湖上，乾坤别。最清凉，无恼热。优昙花正开，清香来不彻。
偈颂二十五首·其一
作者：释道璨
朝代：宋
体裁：偈颂

去去实不去，是法住法位。来来实不来，世间相常住。
偈颂二十五首·其一七
作者：释道璨
朝代：宋

语言上着到，身心上着到。
要透纳僧关，料掉復料掉。
偈颂二十五首·其一二
作者：释道璨
朝代：宋

堂奥虽深无锁钥，包容大地与山河。
草窠裏辊人多少，唤不回头争奈何。
偈颂二十五首·其一六
作者：释道璨
朝代：宋

篷底欹眠醉復醒，君山只在两眉青。
浑家不管兴亡事，一味和云看洞庭。
偈颂二十五首·其七
作者：释道璨
朝代：宋

一出五六月，往返三千里。
信脚踢得着，信手提得起。
不曾轻示人，深藏怀袖裏。
归来普请大众做箇入门欢，是什么浙东山浙西水。
偈颂二十五首·其七
作者：释道璨
朝代：宋

一出五六月，往返三千里。信脚踢得著，信手提得起。不曾轻示人，深藏怀袖里。归来普请大众做个入门欢，是什么浙东山浙西水。
偈颂二十五首·其九
作者：释道璨
朝代：宋
体裁：偈颂

开眼便是，开口便是。举手便是，举足便是。虽然如是，未是未是。
偈颂二十五首·其二
作者：释道璨
朝代：宋

桃花无数，李花无数。
若向这裏活眼不开，平地上死人更是无数。
去年踏青人今年不来，今年上坟底明年何处。
日月急如梭，生死无定据。
谨白参玄人，光阴莫虚度。
偈颂二十五首·其二
作者：释道璨
朝代：宋

桃花无数，李花无数。若向这里活眼不开，平地上死人更是无数。去年踏青人今年不来，今年上坟底明年何处。日月急如梭，生死无定据。谨白参玄人，光阴莫虚度。
偈颂二十五首·其二三
作者：释道璨
朝代：宋

信口道一句，栗棘金圈皆露布。
信脚行一步，柳陌花衢非活路。
未开口，未举足，已前荐得，许你有箇入头处。
东湖一箭落双鵰，凤栖不在梧桐树。
偈颂二十五首·其二十
作者：释道璨
朝代：宋
体裁：偈颂

释迦不是佛，达磨不是祖。佛法满天下，诸人还知否。青草池头处处蛙，黄梅时节家家雨。
偈颂二十五首·其二十一
作者：释道璨
朝代：宋
体裁：偈颂

诸人病是山僧病，山僧病是诸人病。诸人痛处山僧能忍，山僧痛处诸人欲忍不能。单方一服当下和平，不必松根采茯苓。
偈颂二十五首·其二十三
作者：释道璨
朝代：宋

信口道一句，栗棘金圈皆露布。信脚行一步，柳陌花衢非活路。未开口，未举足，已前荐得，许你有个入头处。东湖一箭落双雕，凤栖不在梧桐树。
偈颂二十五首·其二十二
作者：释道璨
朝代：宋
体裁：偈颂

北人偶与南人会，借问如何吃荔枝。口未开时先话堕，香甜二字且酬伊。
偈颂二十五首·其二四
作者：释道璨
朝代：宋
体裁：偈颂

无蒲团禅板与诸人厮睚，无金圈栗蓬与诸人吞吐。水清月分明，云散山呈露。山僧结夏来，赢得紧闭户。
偈颂二十五首·其五
作者：释道璨
朝代：宋
体裁：偈颂

静处具足闹中境界，闹处显示静中消息。达磨面壁少林，普化摇铃闹市。皆是眼观东南，意在西北。若是向上巴鼻，毕竟何曾会得。
偈颂二十五首·其八
作者：释道璨
朝代：宋
体裁：偈颂

仰山撼树，沩山良久。说体说用，互扬家丑。
偈颂二十五首·其十
作者：释道璨
朝代：宋
体裁：偈颂

百不知，百不会，吃饱饭，熟打睡。要得剋期，取灯取灯，如是三昧。
偈颂二十五首·其十一
作者：释道璨
朝代：宋
体裁：偈颂

如来禅，祖师意。儿啼子哭，鸡鸣犬吠。是汝诸人，瞥地也未。
偈颂二十五首·其十七
作者：释道璨
朝代：宋

语言上著到，身心上著到。要透纳僧关，料掉复料掉。
偈颂二十五首·其十三
作者：释道璨
朝代：宋
体裁：偈颂

京师出大黄，价直极相当。未曾识道地，枉自费商量。
偈颂二十五首·其十九
作者：释道璨
朝代：宋
体裁：偈颂

重围身入脱身难，再拜投降得活还。手脚一时都露了，如何遮掩得傍观。
偈颂二十五首·其十二
作者：释道璨
朝代：宋

堂奥虽深无锁钥，包容大地与山河。草窠里辊人多少，唤不回头争奈何。
偈颂二十五首·其十五
作者：释道璨
朝代：宋
体裁：偈颂

溪东是国王水草，溪西是国王水草。随分纳些些，佛法休寻讨。堪笑水潦和尚，枉被马师踏倒。荐福与么告报，犹较王老师一线道。
偈颂二十五首·其十八
作者：释道璨
朝代：宋
体裁：偈颂

天地一东篱，万古一重九。黄花三两枝，东湖随分有。逢人不拈出，只么空双手。醉杀天下人，不是茱萸酒。
偈颂二十五首·其十六
作者：释道璨
朝代：宋

篷底攲眠醉复醒，君山只在两眉青。浑家不管兴亡事，一味和云看洞庭。
偈颂二十五首·其十四
作者：释道璨
朝代：宋
体裁：偈颂

放开也在我，捏聚也在我。睦州担板汉，开口成话堕。
偈颂十二首
作者：释道璨
朝代：宋

隐山无量罪过，复被公安追到。要得重整颓纲，不免再升此座。心心急要入岩隈，不合谈禅信口开。引得王臣多爱重，遮回又被捉将来。报恩门庭，别无道理。长连床上，大众努觜。本无佛法可商量，亦不坐在鬼窟里。蓦然洗面摸著鼻，便知得饭元是米。更若迟迟疑疑，白云千里万里。风和日暖，牡丹生卵。露柱吹笙，灯笼拍版。城上游人，三杯两盏。报恩禅和，努觜不管。一念不生，前后际断。踢倒巩县茶瓶，打破饶州瓷碗。隐山夜来梦吃攧，筑著脚指头出血。就地摸得丽水金，元来却是新罗铁。翻身撞倒凤凰峰，赤面山神惊吐舌。唤起前庵卧如来，休来向这里入灭。一棒打杀麻姑仙，说甚长生真秘诀。叮咛五通与三郎，切莫向李太白说。怕他俗士不甘，打你头破脑裂。夺得胡儿马便休，何须抵死觅封侯。草鞋直挂龙床角，争似山间煨芋头。身世悠悠不系舟，莫将闲事挂心头。休言佛法无人会，且说晚冬又倍收。又倍收，蚁穴百年能几久，龟肠一饱更何求。大众拍手唱啰哩，算得生来不解愁。箭穿杨叶未为亲，透得金尘有几人。多谢汾阳曾说破，重阳九日菊花新。天下老隐山，丑怪百千状。不依本分说禅，一向横拈竖放。有时放夜市于蟭螟眼中，有时驾铁船于须弥顶上。有时倒骑骏马骤高楼，有时轻引藕丝牵大象。證鳖成龟，唤三作两。黑豆换人眼睛，偏做遮般伎俩。天工剪水作花飞，为瑞为祥也大奇。管取明年禾麦熟，山河大地尽光辉。千树万树银花结，也是普贤呈丑拙。谢三郎在南台江，手指东山笑不歇。捏不成团拨不开，衲僧一见莫轻猜。今朝为汝明明说，花奴花奴吃饭来。释迦弥勒是他奴，二十年来心胆粗。甘与魔王为眷属，休将恶语张荼糊。
偈颂十二首·其一
作者：释道璨
朝代：宋

无个入处，奔走杀人。有个入处，碍塞杀人。
偈颂十二首·其一
作者：释道璨
朝代：宋

无箇入处，奔走杀人。
有箇入处，碍塞杀人。
偈颂十二首·其一
作者：释道璨
朝代：宋

隐山无量罪过，复被公安追到。要得重整颓纲，不免再升此座。
偈颂十二首·其一
作者：释道璨
朝代：宋

隠山无量罪过，復被公安追到。
要得重整颓纲，不免再升此座。
偈颂十二首·其七
作者：释道璨
朝代：宋
体裁：偈颂

临济一喝，德山一棒。霹雳电光，宁容近傍。
偈颂十二首·其七
作者：释道璨
朝代：宋

身世悠悠不系舟，莫将闲事挂心头。休言佛法无人会，且说晚冬又倍收。又倍收，蚁穴百年能几久，龟肠一饱更何求。大众拍手唱啰哩，算得生来不解愁。
偈颂十二首·其七
作者：释道璨
朝代：宋

身世悠悠不繫舟，莫将闲事挂心头。
休言佛法无人会，且说晚冬又倍收。
又倍收，蚁穴百年能几久，龟肠一饱更何求。
大众拍手唱啰哩，算得生来不解愁。
偈颂十二首·其三
作者：释道璨
朝代：宋
体裁：偈颂

一言已出驷难追，道了如何悔得来。冷地被人相讦露，牙关咬定口慵开。
偈颂十二首·其九
作者：释道璨
朝代：宋
体裁：偈颂

天晴盖却屋，乘时刈却禾。输纳王租了，秋冬事转多。阿呵呵，唤不回头争奈何。
偈颂十二首·其二
作者：释道璨
朝代：宋
体裁：偈颂

五日风，十日雨。江面不惊，边烽不举。眼前渐见太平，耳畔多闻好雨。山人只管看青山，有口不须吞佛祖。
偈颂十二首·其二
作者：释道璨
朝代：宋
体裁：偈颂

心心急要入岩隈，不合谈禅信口开。引得王臣多爱重，遮回又被捉将来。
偈颂十二首·其五
作者：释道璨
朝代：宋
体裁：偈颂

睚到虚空粉碎时，空花一任眼前飞。若还别觅安心法，客路漫漫何处归。
偈颂十二首·其五
作者：释道璨
朝代：宋

隐山夜来梦吃攧，筑著脚指头出血。就地摸得丽水金，元来却是新罗铁。翻身撞倒凤凰峰，赤面山神惊吐舌。唤起前庵卧如来，休来向这里入灭。一棒打杀麻姑仙，说甚长生真秘诀。叮咛五通与三郎，切莫向李太白说。怕他俗士不甘，打你头破脑裂。
偈颂十二首·其五
作者：释道璨
朝代：宋

隠山夜来梦吃攧，筑着脚指头出血。
就地摸得丽水金，元来却是新罗铁。
翻身撞倒凤凰峯，赤面山神惊吐舌。
唤起前庵卧如来，休来向这裏入灭。
一棒打杀麻姑仙，说甚长生真秘诀。
叮咛五通与三郎，切莫向李太白说。
怕他俗士不甘，打你头破脑裂。
偈颂十二首·其八
作者：释道璨
朝代：宋
体裁：偈颂

不拨一境，不露一机。锦包特石，绵裹秤椎。
偈颂十二首·其八
作者：释道璨
朝代：宋
体裁：偈颂

箭穿杨叶未为亲，透得金尘有几人。多谢汾阳曾说破，重阳九日菊花新。
偈颂十二首·其六
作者：释道璨
朝代：宋
体裁：偈颂

夺得胡儿马便休，何须抵死觅封侯。草鞋直挂龙床角，争似山间煨芋头。
偈颂十二首·其十
作者：释道璨
朝代：宋
体裁：偈颂

土木场中辊一回，平生己眼豁然开。广寒宫殿无关钥，撞破髑髅归去来。
偈颂十二首·其十
作者：释道璨
朝代：宋
体裁：偈颂

天工剪水作花飞，为瑞为祥也大奇。管取明年禾麦熟，山河大地尽光辉。千树万树银花结，也是普贤呈丑拙。谢三郎在南台江，手指东山笑不歇。
偈颂十二首·其十一
作者：释道璨
朝代：宋
体裁：偈颂

一冬不雨，一春不雨。九土皆焦枯，天高叫无路。开先拄杖子忽然变作空行龙王，油然起云霈然洪澍。直得枯者荣甲者拆萌者吐，发机须是千钧弩。
偈颂十二首·其十一
作者：释道璨
朝代：宋
体裁：偈颂

捏不成团拨不开，衲僧一见莫轻猜。今朝为汝明明说，花奴花奴吃饭来。
偈颂十二首·其十二
作者：释道璨
朝代：宋
体裁：偈颂

肥不剩肉，瘦不露骨。动地放光明，眼睛乌律律。
偈颂十二首·其十二
作者：释道璨
朝代：宋
体裁：偈颂

释迦弥勒是他奴，二十年来心胆粗。甘与魔王为眷属，休将恶语张荼糊。
偈颂十二首·其四
作者：释道璨
朝代：宋
体裁：偈颂

扰扰匆匆，晨鸡暮钟。唤冬作夏，唤夏作冬。一线短长谁管得，雪霜尽处是春风。
偈颂十二首·其四
作者：释道璨
朝代：宋
体裁：偈颂

风和日暖，牡丹生卵。露柱吹笙，灯笼拍版。城上游人，三杯两盏。报恩禅和，努觜不管。一念不生，前后际断。踢倒巩县茶瓶，打破饶州瓷碗。
偈颂十八首·其一
作者：释道璨
朝代：宋
体裁：偈颂

天高地厚，日盈月昃。全提半提，天地悬隔。
偈颂十八首·其一三
作者：释道璨
朝代：宋

至日书云，云作何色。
眼裏无筋，青黄赤白。
偈颂十八首·其一八
作者：释道璨
朝代：宋

登芝山，望五老。
云静日月正，眼高天地小。
达磨大师脊骨等闲踏折，释迦老子心肝五臟一时见了。
因思扰扰尘寰，茫茫宇宙。
手把夜明符，几箇知天晓。
偈颂十八首·其七
作者：释道璨
朝代：宋
体裁：偈颂

寒一上，热一上。普通年事只在，于今更无三般两样。
偈颂十八首·其三
作者：释道璨
朝代：宋
体裁：偈颂

鼓棹扬帆，驾没底船。横行海上，神头鬼面。
偈颂十八首·其九
作者：释道璨
朝代：宋
体裁：偈颂

玉关度了久班师，犹向人前动鼓鼙。只道马行荒草地，不知身已陷重围。
偈颂十八首·其二
作者：释道璨
朝代：宋
体裁：偈颂

弟兄财本不多争，共驾官船各自撑。撑去撑来回首看，依前不离蓼花汀。
偈颂十八首·其五
作者：释道璨
朝代：宋
体裁：偈颂

自小离家住日边，去家只道路三千。从人问得来时路，回首元来在目前。
偈颂十八首·其八
作者：释道璨
朝代：宋
体裁：偈颂

临济处一杓，末山处半杓。玉本无暇，妄自雕琢。有年无德老睦州，无端拶折云门脚。
偈颂十八首·其六
作者：释道璨
朝代：宋
体裁：偈颂

即心即佛，山无重数。非心非佛，水无重数。不是心不是佛，白云又无重数。荐福恁么告报，灞陵桥上望西川。
偈颂十八首·其十
作者：释道璨
朝代：宋
体裁：偈颂

闹浩浩，闲寂寂。不动一丝头，如对万人敌。惺惺直是惺惺，历历直是历历。捉象亦全其力，捉兔亦全其力。
偈颂十八首·其十七
作者：释道璨
朝代：宋
体裁：偈颂

临济四料拣，洞山四宾主。甜瓜彻蒂甜，苦瓠连根苦。倒腹倾肠说向人，恰似杏花枝上雨。
偈颂十八首·其十三
作者：释道璨
朝代：宋

至日书云，云作何色。眼里无筋，青黄赤白。
偈颂十八首·其十二
作者：释道璨
朝代：宋
体裁：偈颂

秋深夜长，露寒月皎。钟声短底短长底长，虫声大底大小底小。山僧闻得，展转反侧，不寐到晓。一片祖师心，狼藉知多少。
偈颂十八首·其十五
作者：释道璨
朝代：宋
体裁：偈颂

漏尽夜沉沉，山房风露深。无云生岭上，有月落波心。
偈颂十八首·其十八
作者：释道璨
朝代：宋

登芝山，望五老。云静日月正，眼高天地小。达磨大师脊骨等闲踏折，释迦老子心肝五脏一时见了。因思扰扰尘寰，茫茫宇宙。手把夜明符，几个知天晓。
偈颂十八首·其十四
作者：释道璨
朝代：宋
体裁：偈颂

江月照，松风吹，永夜清宵何所为。
兰溪夜泊
作者：释道璨
朝代：宋

我泛浙西船，夜泊兰溪岸。篷窗坐不眠，县鼓鸣夜半。桥上趁墟人，往来彻清旦。办此朝夕劳，不博一日饭。复毡睡正煖，闭户有人嫌夜短。
兰溪夜泊
作者：释道璨
朝代：宋

我泛浙西船，夜泊兰溪岸。
篷窗坐不眠，县鼓鸣夜半。
桥上趁墟人，徃来彻清旦。
办此朝夕劳，不博一日饭。
复毡睡正暖，闭户有人嫌夜短。
半身达磨赞
作者：释道璨
朝代：宋
体裁：古风

毒药医不活，风雪冻不死。自己欠一半，说甚传宗旨。天自天，地自地，枉自东游十万里。
吕洞宾赞
作者：释道璨
朝代：宋
体裁：古风

提起绦头，垂下衣袖。信脚阔步行，亲见黄龙后。
吴太清有远役以诗寄别次韵
作者：释道璨
朝代：宋

宇宙入八窗，芙蓉制衣裳。
两眼挂万古，深柱书传香。
笔端肤寸合，要作天下凉。
余事亦演雅，簸弄正未妨。
颠倒走百怪，陆离罗众芳。
气焰压牛斗，何止万丈光。
笑他儿女曹，白道空茫茫。
秋风三尺剑，尘土压下方。
斫却月中桂，及此鬓未苍。
我欲援北斗，酌以椒桂浆。
文章于此道，太山一毫芒。
洙泗到伊洛，波澜正泱泱。
多少遡流人，褰裳復回翔。
孰知方寸间，一苇直可航。
勉哉吴夫子，此事当毋忘。
吴太清有远役以诗寄别次韵
作者：释道璨
朝代：宋

宇宙入八窗，芙蓉制衣裳。两眼挂万古，深柱书传香。笔端肤寸合，要作天下凉。馀事亦演雅，簸弄正未妨。颠倒走百怪，陆离罗众芳。气焰压牛斗，何止万丈光。笑他儿女曹，白道空茫茫。秋风三尺剑，尘土压下方。斫却月中桂，及此鬓未苍。我欲援北斗，酌以椒桂浆。文章于此道，太山一毫芒。洙泗到伊洛，波澜正泱泱。多少溯流人，褰裳复回翔。孰知方寸间，一苇直可航。勉哉吴夫子，此事当毋忘。
和云壑
作者：释道璨
朝代：宋
体裁：七言律诗

纷纷世事几昏明，仙计还山又未成。欲学种松消永日，不徒煨芋博虚名。云开衡岳鹏程阔，秋入鄱阳雁影清。也欲摩挲病来眼，春风暖处望前旌。
和余山南佥判清溪观荷
作者：释道璨
朝代：宋

东风已老南风急，浪蕊浮花和露泣。翠袖盈盈波上来，相向美人如玉立。轩渠一笑俱动容，彼此一样冰雪踪。明珠散不论斛斗，清溪化作骊龙宫。大江以东北山北，时样新妆皆失色。古心一寸谁得知，江上晚来数峰碧。普天之下率土滨，容著不尽胸中春。濂溪爱花我爱叶，难将此意轻语人。探寻胜处到深杳，两眼眈眈天地小。不离枝叶见花实，红白纷纷迹如埽。膝间不著无弦琴，酒中清浊时自斟。兴寄超然八方内，身在水流香世界。绿云冉冉拨不开，乐地可中能许大。中通外直真绝奇，一语能觉千古迷。二百年后谁传衣，清溪滚滚通濂溪。
和余山南佥判清溪观荷
作者：释道璨
朝代：宋

东风已老南风急，浪蕊浮花和露泣。
翠袖盈盈波上来，相向美人如玉立。
轩渠一笑俱动容，彼此一样冰雪踪。
明珠散不论斛斗，清溪化作骊龙宫。
大江以东北山北，时样新粧皆失色。
古心一寸谁得知，江上晚来数峰碧。
普天之下率土滨，容着不尽胸中春。
濂溪爱花我爱叶，难将此意轻语人。
探寻胜处到深杳，两眼眈眈天地小。
不离枝叶见花实，红白纷纷迹如埽。
膝间不着无絃琴，酒中清浊时自斟。
兴寄超然八方内，身在水流香世界。
绿云冉冉拨不开，乐地可中能许大。
中通外直真绝奇，一语能觉千古迷。
二百年后谁传衣，清溪滚滚通濂溪。
和冯叔炎梅桂二首
作者：释道璨
朝代：宋

色香俱第一，知己是华光。风味嫌肤浅，精神贵敛藏。一生虽抱独，千古却流芳。若论调羹事，还他一日长。风露透枝叶，团团翠满坡。但教秋思足，不必月明多。骚在谁招隐，山空自放歌。故家射科手，折取莫蹉跎。
和冯叔炎梅桂二首·其一
作者：释道璨
朝代：宋
体裁：五言律诗

色香俱第一，知己是华光。风味嫌肤浅，精神贵敛藏。一生虽抱独，千古却流芳。若论调羹事，还他一日长。
和冯叔炎梅桂二首·其二
作者：释道璨
朝代：宋

风露透枝叶，团团翠满坡。但教秋思足，不必月明多。骚在谁招隐，山空自放歌。故家射科手，折取莫蹉跎。
和冯叔炎梅桂二首·其二
作者：释道璨
朝代：宋

风露透枝叶，团团翠满坡。
但教秋思足，不必月明多。
骚在谁招隠，山空自放歌。
故家射科手，折取莫蹉跎。
和南屏汤司户
作者：释道璨
朝代：宋
体裁：七言绝句

望断南屏眼力穷，吟边不见玉璁珑。日长十二阑干外，谁共庭槐一院风。
和卧龙招隠吟
作者：释道璨
朝代：宋
体裁：古风

武侯与晦翁，千载两名流。各以一臂力，能镇百世浮。神游天地间，或为山阿留。心期有佳人，驾言写幽忧。水流崖华开，山空明月秋。桂树影团团，乳鹿鸣呦呦。荐菊秋盈筐，酌茶花满瓯。两翁来不来，徘徊驻归驺。
和君泽谢主簿
作者：释道璨
朝代：宋
体裁：七言律诗

掉臂纷纷桃李场，声名暴耀急收藏。春风未解瞻颜色，落月长思满屋梁。大学十年心独苦，天门一疏日争光。弟兄千载诗书泽，染得人间草木香。
和吴山泉万竹亭
作者：释道璨
朝代：宋
体裁：七言绝句

风流不减晋诸贤，冰雪精神已凛然。岁晚莫教冰雪盛，听他明月下青天。
和吴山泉知府
作者：释道璨
朝代：宋
体裁：五言律诗

乱来谁访古，杖屦竹边闻。小立真堪画，閒谈亦自文。长翁千载语，中允百年坟。寂寞庐山下，幽寻独有君。
和山泉喜雪
作者：释道璨
朝代：宋
体裁：七言律诗

高下随风自在吹，纵横万里急还迟。园林顷刻生春意，天地中间有此奇。深入重城垂缚处，不持寸刃令行时。夜来竹外生盈尺，冻损梅花人未知。
和庆兄览镜
作者：释道璨
朝代：宋

清癯骨相瘦观流，诗不能工满面羞。
镜裏新愁无一点，却因吟事上眉头。
和庆兄览镜
作者：释道璨
朝代：宋

清癯骨相瘦观流，诗不能工满面羞。镜里新愁无一点，却因吟事上眉头。
和恕斋吴提刑秋阳庵居
作者：释道璨
朝代：宋

截断人间名利尘，横塘深碧护新坟。昏明不定霜天月，开合无心竹屋云。风雨对床差可喜，乾坤万事不堪闻。栽松种竹閒功课，却为忧时一半分。
和恕斋吴提刑秋阳庵居
作者：释道璨
朝代：宋

截断人间名利尘，横塘深碧护新坟。
昏明不定霜天月，开合无心竹屋云。
风雨对床差可喜，干坤万事不堪闻。
栽松种竹閒功课，却为忧时一半分。
和恕斋濂溪书院二首
作者：释道璨
朝代：宋

满目青山满面风，谁云太极在图中。晦翁去后僧来少，苔满空堂晓日融。洙泗渊源水一溪，藓花绿遍考亭碑。白云散尽青山出，一卷通书未写时。
和恕斋濂溪书院二首·其一
作者：释道璨
朝代：宋
体裁：七言绝句

满目青山满面风，谁云太极在图中。晦翁去后僧来少，苔满空堂晓日融。
和恕斋濂溪书院二首·其二
作者：释道璨
朝代：宋
体裁：七言绝句

洙泗渊源水一溪，藓花绿遍考亭碑。白云散尽青山出，一卷通书未写时。
和春谷赵泉使贺端斋赵宪使喜雪
作者：释道璨
朝代：宋

蕊宫仙子下明湖，剪水桃花更滴酥。洁白十分天下瑞，光明一片剡溪图。园林春到何嫌早，阊阖云开不待呼。方寸去天才尺五，笑他上界觅玄都。
和春谷赵泉使贺端斋赵宪使喜雪
作者：释道璨
朝代：宋

蕊宫仙子下明湖，剪水桃花更滴酥。
洁白十分天下瑞，光明一片剡溪图。
园林春到何嫌早，阊阖云开不待呼。
方寸去天纔尺五，笑他上界觅玄都。
和杨在轩剂院
作者：释道璨
朝代：宋

箭下曾亲一鹄来，一簑风雨霅川回。
近诗不逐唐声变，燕服多依晋样裁。
竹屋逢僧閒煮茗，梅边领客惯行杯。
终当夜直金鸾去，要试平生倚马才。
和杨在轩剂院
作者：释道璨
朝代：宋

箭下曾亲一鹄来，一蓑风雨霅川回。近诗不逐唐声变，燕服多依晋样裁。竹屋逢僧閒煮茗，梅边领客惯行杯。终当夜直金鸾去，要试平生倚马才。
和梅边汪提干
作者：释道璨
朝代：宋

我梦稽山阴，茂林映修竹。鉴湖八百里，眼看不盈掬。管领天下清，此乐梅边独。几欲驱车去，云根夜同宿。山空秋月明，安期未可卜。蓬莱水清浅，褰裳同往复。径谒蔡少霞，不待青童覆。共草新宫铭，调高语圆熟。
和梅边汪提干
作者：释道璨
朝代：宋

我梦稽山阴，茂林映修竹。
鉴湖八百里，眼看不盈掬。
管领天下清，此乐梅边独。
几欲驱车去，云根夜同宿。
山空秋月明，安期未可卜。
蓬莱水清浅，褰裳同往復。
径谒蔡少霞，不待青童覆。
共草新宫铭，调高语圆熟。
和沧洲尚书送坦上人
作者：释道璨
朝代：宋

貂蝉换却章甫冠，十年出入鹓行间。天门九重虎豹恶，手携谏疏归掩关。白鸥浩荡沧波阔，冷看诸公治三窟。庭院无人春日长，尚记向来频往复。平生眼里无机云，建安馀子不足吞。剔起枝叶见根本，上人将底酬公恩。
和沧洲尚书送坦上人
作者：释道璨
朝代：宋

貂蝉换却章甫冠，十年出入鹓行间。
天门九重虎豹恶，手携谏疏归掩关。
白鸥浩荡沧波阔，冷看诸公治三窟。
庭院无人春日长，尚记向来频往復。
平生眼裏无机云，建安余子不足吞。
剔起枝叶见根本，上人将底酬公恩。
和渊明祠
作者：释道璨
朝代：宋
体裁：七言绝句

一寸归心酒得知，门前官道是危机。道傍也有人归去，不似先生真个归。
和童敬重
作者：释道璨
朝代：宋
体裁：古风

空山木叶下，坐观不二门。茶香舌本甘，直探天地根。两袖江海风，眼前见夫君。十年戎马间，未发诗与文。逐禄士之常，一廉减万想。六经在日用，论说漫深广。躬行能尺寸，光燄长万丈。世波易溺人，外此无保障。
和红梅
作者：释道璨
朝代：宋
体裁：七言绝句

姑射真人笑脸开，肯将颜色涴香腮。仙游曾向桃源过，引得春风上面来。
和耕道赵制干与贾秋壑同科
作者：释道璨
朝代：宋

家近芝山傍淡湖，城居清似隐人庐。凌烟阁上同年在，光范门前一字无。信口语言多得忌，谋身术数不嫌疏。人生要是閒中好，轩冕何须苦见拘。
和耕道赵制干与贾秋壑同科
作者：释道璨
朝代：宋

家近芝山傍淡湖，城居清似隠人庐。
凌烟阁上同年在，光范门前一字无。
信口语言多得忌，谋身术数不嫌疎。
人生要是閒中好，轩冕何须苦见拘。
和腾可赵司户
作者：释道璨
朝代：宋
体裁：七言律诗

可人久别喜逢迎，分坐南窗晓放晴。竹所多时无此乐，梅兄一笑让渠清。字如晋样神饶韵，诗比唐人语更精。隽永韦编有真味，更须分我一杯羹。
和致轩赵使君午日读骚
作者：释道璨
朝代：宋
体裁：五言律诗

君王爱不均，不信问江滨。却是一江水，能知千载人。仲连宁蹈海，百里忍之秦。先死依兰芷，还他不二臣。
和致轩送余魁
作者：释道璨
朝代：宋
体裁：五言律诗

眉睫功名气，笔端天地春。孰知心念苦，祇与圣贤亲。味淡有真乐，眼高无古人。金鸾行夜直，坐听漏声频。
和菊隐陈知县西庵有感
作者：释道璨
朝代：宋

轻云卷雨过檐牙，杨柳池塘合乱蛙。四壁月华春夜永，一年风物此时嘉。诗当淡处工差退，心到平时语不誇。睡眼醒来人不见，杏花散影满窗纱。
和菊隠陈知县西庵有感
作者：释道璨
朝代：宋

轻云卷雨过檐牙，杨柳池塘合乱蛙。
四壁月华春夜永，一年风物此时嘉。
诗当淡处工差退，心到平时语不夸。
睡眼醒来人不见，杏花散影满窗纱。
和萧太山韵相士李月斋
作者：释道璨
朝代：宋
体裁：古风

心明于月过于月，广寒有殿无城阙。不须更服九转丹，目光射人如月寒。凌烟阁上公侯像，未必肩如山字样。玉川地上虮虱臣，未必文章非此人。口眼分明天不夜，输与月斋擅声价。
和蔡提干二首
作者：释道璨
朝代：宋

新吟痛快底能加，八月秋风万里槎。海上诗家无行辈，分明春雨一池蛙。落尽灯花独倚阑，四檐风雨夜漫漫。也知忧乐先天下，不是推敲字未安。
和蔡提干二首·其一
作者：释道璨
朝代：宋
体裁：七言绝句

新吟痛快底能加，八月秋风万里槎。海上诗家无行辈，分明春雨一池蛙。
和蔡提干二首·其二
作者：释道璨
朝代：宋
体裁：七言绝句

落尽灯花独倚阑，四檐风雨夜漫漫。也知忧乐先天下，不是推敲字未安。
和谢君泽题弋阳桃花寺并吊郑盘翁
作者：释道璨
朝代：宋

一曲清溪十二阑，分明常在画中安。千年药灶和云暖，五色丹光彻夜寒。魂梦不来怀好友，山居能久是苍官。葛翁颜色红如染，不信桃花树上看。
和谢君泽题弋阳桃花寺并弔郑盘翁
作者：释道璨
朝代：宋

一曲清溪十二阑，分明常在画中安。
千年药竈和云暖，五色丹光彻夜寒。
魂梦不来怀好友，山居能久是苍官。
葛翁颜色红如染，不信桃花树上看。
和谢君直新除史馆检阅
作者：释道璨
朝代：宋
体裁：七言律诗

久矣常峨豸角冠，未应上缀史臣班。名高自是难推去，才大如何爱得閒。斋阁不须垂绛帐，精神留取上蓬山。散人梦落沧浪外，白鸟冥冥去不还。
和邓讲书
作者：释道璨
朝代：宋

杨柳阴阴水一涯，无边天地入窗纱。土阶过雨苔生润，竹径无人草自花。圣处工夫期我立，吟边生活赖成家。夜来梦泛沧浪水，两袖清风钓岸沙。
和邓讲书
作者：释道璨
朝代：宋

杨柳阴阴水一涯，无边天地入窗纱。
土阶过雨苔生润，竹径无人草自花。
圣处工夫期我立，吟边生活頼成家。
夜来梦泛沧浪水，两袖清风钓岸沙。
和郑半溪
作者：释道璨
朝代：宋

词林丈夫安晚氏，笔端有口吞余子。
阿戎在傍横点头，万言不直一杯水。
文词于道祇毫芒，枉劳平生两鬓苍。
落花植实愿自□，□□□□□□□。
和郑半溪
作者：释道璨
朝代：宋

词林丈夫安晚氏，笔端有口吞馀子。阿戎在傍横点头，万言不直一杯水。文词于道祇毫芒，枉劳平生两鬓苍。落花植实愿自□，□□□□□□□。
和郭澹溪
作者：释道璨
朝代：宋

秋气入我窗，秋风吹我裳。
可人溪上来，语妙齿颊香。
余味彻肝肺，散作六月凉。
苦吟有天知，不知正无妨。
譬如丛生兰，无人亦自芳。
明珠遗我把，烂烂照乘光。
疾风驾沧海，世波正茫茫。
老气盖九州，老眼隘四方。
黄尘暗长淮，蒹葭色苍苍。
醉草马上檄，举瓢酌天浆。
云开帝星明，妖彗收光芒。
长江砥样平，鸥鸟水泱泱。
照影东湖滨，矫首看横翔。
钓竿拂珊瑚，凉意满归航。
到海得明月，寄我毋相忘。
和郭澹溪
作者：释道璨
朝代：宋

秋气入我窗，秋风吹我裳。可人溪上来，语妙齿颊香。馀味彻肝肺，散作六月凉。苦吟有天知，不知正无妨。譬如丛生兰，无人亦自芳。明珠遗我把，烂烂照乘光。疾风驾沧海，世波正茫茫。老气盖九州，老眼隘四方。黄尘暗长淮，蒹葭色苍苍。醉草马上檄，举瓢酌天浆。云开帝星明，妖彗收光芒。长江砥样平，鸥鸟水泱泱。照影东湖滨，矫首看横翔。钓竿拂珊瑚，凉意满归航。到海得明月，寄我毋相忘。
和陈东庐提干
作者：释道璨
朝代：宋

发白为忧时，思家日念归。涉春问行李，隔岁理征衣。夜雨翻书屋，秋风把钓矶。叮咛旧僮仆，拂拭藓痕微。
和陈东庐提干
作者：释道璨
朝代：宋

髮白为忧时，思家日念归。
涉春问行李，隔岁理征衣。
夜雨翻书屋，秋风把钓矶。
叮咛旧僮仆，拂拭藓痕微。
和雨崖吴提刑奉母夫人雨中登鲁公亭
作者：释道璨
朝代：宋

白发照黄花，薄晚散幽步。何年乘五云，来自三神屿。膝下千载人，富贵等儒素。西风天地秋，细雨江城莫。酒酣拍阑干，忧时起愁绪。怀哉平原公，孤忠乃吾与。重此一臂力，日月容易去。
和雨崖吴提刑奉母夫人雨中登鲁公亭
作者：释道璨
朝代：宋

白髮照黄花，薄晚散幽步。
何年乘五云，来自三神屿。
膝下千载人，富贵等儒素。
西风天地秋，细雨江城莫。
酒酣拍阑干，忧时起愁绪。
怀哉平原公，孤忠乃吾与。
重此一臂力，日月容易去。
和题洪内翰野航
作者：释道璨
朝代：宋
体裁：七言绝句

学海无边心自谋，天风满棹去还留。庆源以后波澜小，老却湖边月一舟。
哭冯深居常簿
作者：释道璨
朝代：宋
体裁：五言律诗

泛宅江湖上，萧萧两鬓皤。祇知衣可典，不厌客来多。文富家安有，名高实若何。身前身后事，令我起悲歌。
商山四皓讚
作者：释道璨
朝代：宋

橘大天地窄，眼高秦汉小。
一片隠沦心，商山青未了。
商山四皓赞
作者：释道璨
朝代：宋

橘大天地窄，眼高秦汉小。一片隐沦心，商山青未了。
喜雨呈梅石赵都大
作者：释道璨
朝代：宋
体裁：古风

久旱天地焦，酷出秦法外。一雨中夜来，汉兵起丰沛。万物皆吐气，昭苏脱厄会。忧国有天人，爱民如子辈。心香彻九关，化为云叆叇。生意一万里，直在方寸内。老农相与言，晓晴坐牛背。
国祥斋中晚坐
作者：释道璨
朝代：宋

垆香烧罢欲黄昏，风雨潇潇懒闭门。
听得疎钟林后发，上方道士正朝元。
国祥斋中晚坐
作者：释道璨
朝代：宋

垆香烧罢欲黄昏，风雨潇潇懒闭门。听得疏钟林后发，上方道士正朝元。
坐圆常江天轩听谋西江示众语
作者：释道璨
朝代：宋

三洲相接连，断处直如割。中洲二十里，平沙净如刷。云开天四垂，雨晴山一抹。绿波三万顷，乞与渔翁拨。纳之窗户间，道人巧点掇。我来不忍去，倚阑腕欲脱。草青烟冉冉，柳静浪聒聒。天风驾沧海，奔突不可遏。忻然见此翁，句险眼能活。溯流欲从之，水深春岸阔。
坐圆常江天轩听谋西江示众语
作者：释道璨
朝代：宋

三洲相接连，断处直如割。
中洲二十里，平沙浄如刷。
云开天四垂，雨晴山一抹。
绿波三万顷，乞与渔翁拨。
纳之窗户间，道人巧点掇。
我来不忍去，倚阑腕欲脱。
草青烟冉冉，柳静浪聒聒。
天风驾沧海，奔突不可遏。
忻然见此翁，句险眼能活。
遡流欲从之，水深春岸阔。
寄无闻知侍者
作者：释道璨
朝代：宋
体裁：七言绝句

手把黄花语后期，孤山雪后早梅时。春风不管人无信，又要吹香上北枝。
寄题瑞昌簿厅景苏堂墨竹
作者：释道璨
朝代：宋

一叶复一叶，世道几翻覆。一点复一点，书脉要接续。亲见长公来，一节不肯曲。见竹如见公，北麓能不俗。回首熙丰间，几人愧此竹。翰墨直枝叶，点化到草木。长公有深意，此事付北麓。
寄题瑞昌簿厅景苏堂墨竹
作者：释道璨
朝代：宋

一叶復一叶，世道几翻覆。
一点復一点，书脉要接续。
亲见长公来，一节不肯曲。
见竹如见公，北麓能不俗。
回首熙丰间，几人愧此竹。
翰墨直枝叶，点化到草木。
长公有深意，此事付北麓。
寄题赵山台莲花方丈
作者：释道璨
朝代：宋
体裁：古风

四壁纵横都十尺，门对若耶溪水碧。画阑漠漠吹香风，绿窗练练浮秋色。中有诗家白玉颜，饮露沐芳度朝夕。当轩大坐眼波横，只许诗人来入室。
寄题高大清东村
作者：释道璨
朝代：宋

浮花浪蕊易飘零，看着桑麻眼便青。
荷锸归来春昼永，案头重读相牛经。
寄题高大清东村
作者：释道璨
朝代：宋

浮花浪蕊易飘零，看著桑麻眼便青。荷锸归来春昼永，案头重读相牛经。
寒拾讚
作者：释道璨
朝代：宋

苍崖锁寒色，题目分明极。
无端书两字，刬地失平仄。
扬却笔，放却墨，一句了然超百亿。
寒拾赞
作者：释道璨
朝代：宋

苍崖锁寒色，题目分明极。无端书两字，刬地失平仄。飏却笔，放却墨，一句了然超百亿。淡墨磨虚空，秃笔蘸沧海。点污天台山，是他这一对。
寒拾赞·其一
作者：释道璨
朝代：宋

苍崖锁寒色，题目分明极。无端书两字，刬地失平仄。飏却笔，放却墨，一句了然超百亿。
寒拾赞·其二
作者：释道璨
朝代：宋
体裁：赞

淡墨磨虚空，秃笔蘸沧海。点污天台山，是他这一对。
布袋讚
作者：释道璨
朝代：宋

布袋无口，拄杖无枝。
靠定这箇，有甚了期。
布袋赞·其一
作者：释道璨
朝代：宋

布袋无口，拄杖无枝。靠定这个，有甚了期。
布袋赞·其二
作者：释道璨
朝代：宋
体裁：赞

明皎皎，暗昏昏。未曾举首，烁破面门。若更停机停思，苦哉弥勒世尊。
怀旧业
作者：释道璨
朝代：宋
体裁：七言绝句

云满空阶书满床，开门对面是清江。多时不看梅花影，閒却中庭月一窗。
悼延庆教僧
作者：释道璨
朝代：宋
体裁：七言绝句

灯火青青照夜堂，诵经辛苦早年亡。白莲花发秋池上，谁住池边旧日房。
投笔
作者：释道璨
朝代：宋

无心检点笔头春，疎懒从教到十分。
留取半生挥翰手，崖前无事学耕云。
投笔
作者：释道璨
朝代：宋

无心检点笔头春，疏懒从教到十分。留取半生挥翰手，崖前无事学耕云。
摘茶
作者：释道璨
朝代：宋

拈一旗兮放一鎗，多从枝叶上抟量。全身入草全身出，那个师僧无寸长。
摘茶
作者：释道璨
朝代：宋

拈一旗兮放一鎗，多从枝叶上抟量。
全身入草全身出，那箇师僧无寸长。
月窟
作者：释道璨
朝代：宋

凿开浑沌窍，豁见天地根。举瓢酌桂浆，引足蹈昆崙。湛然一精明，身外无乾坤。我欲从之游，云深入无门。
月窟
作者：释道璨
朝代：宋

凿开浑沌窍，豁见天地根。
举瓢酌桂浆，引足蹈昆崙。
湛然一精明，身外无干坤。
我欲从之游，云深入无门。
松月轩
作者：释道璨
朝代：宋

白云岩上月，太平松下影。
东山大导师，指作一片境。
若作境会孤东山，不作境会隔重关。
盖天盖地这一着，分明似镜见还难。
认作清凉转炎热，扫除光影成途辙。
广寒宫殿等虚空，不信问取苍髯翁。
松月轩
作者：释道璨
朝代：宋

白云岩上月，太平松下影。东山大导师，指作一片境。若作境会孤东山，不作境会隔重关。盖天盖地这一著，分明似镜见还难。认作清凉转炎热，扫除光影成途辙。广寒宫殿等虚空，不信问取苍髯翁。
樗寮生日
作者：释道璨
朝代：宋

长庚流煇千丈强，斗南夜气浮耿光。晋唐以前旧人物，翩然乘风下大荒。平生厌官不爱做，自歌招隐山中住。后园明月手自锄，多种山前老梅树。岁寒心事梅花清，沧浪白发梅花明。有时指花对客道，此是吾家难弟兄。上国春风醉桃李，过眼纷纷付流水。禁得清寒耐后霜，幽独何曾有如许。今年枝间著子无，黄金作颗应累累。想见日长庭院静，时时绕枝如哺雏。摘来不用供调鼎，且唤曲生相管领。等閒一醉一千年，莫遣东风吹酒醒。
樗寮生日
作者：释道璨
朝代：宋

长庚流辉千丈强，斗南夜气浮耿光。
晋唐以前旧人物，翩然乘风下大荒。
平生厌官不爱做，自歌招隠山中住。
后园明月手自锄，多种山前老梅树。
岁寒心事梅花清，沧浪白髮梅花明。
有时指花对客道，此是吾家难弟兄。
上国春风醉桃李，过眼纷纷付流水。
禁得清寒耐后霜，幽独何曾有如许。
今年枝间着子无，黄金作颗应纍纍。
想见日长庭院静，时时绕枝如哺雏。
摘来不用供调鼎，且唤麯生相管领。
等閒一醉一千年，莫遣东风吹酒醒。
水月轩
作者：释道璨
朝代：宋

江水清无底，江月明如洗。
开轩浥清明，道人清若此。
春风不摇江面波，春云不载江头雨。
天地无尘夜未央，照影轩中惟自许。
我来风雨夜漫漫，水月俱忘无表裏。
笑拍阑干问阿师，水在月兮月在水。
水月轩
作者：释道璨
朝代：宋

江水清无底，江月明如洗。开轩浥清明，道人清若此。春风不摇江面波，春云不载江头雨。天地无尘夜未央，照影轩中惟自许。我来风雨夜漫漫，水月俱忘无表里。笑拍阑干问阿师，水在月兮月在水。
潜上人求菊山
作者：释道璨
朝代：宋

具郎号菊山，秀色已衰朽。潜郎号菊山，清香满襟袖。天地一东篱，万古一重九。绝爱陶渊明，揽之不盈手。后人不识秋，多向篱边守。璨璨万黄金，把玩岂长久。西风容易老，回首已如帚。因潜忆具郎，有泪如苦酒。
潜上人求菊山
作者：释道璨
朝代：宋

具郎号菊山，秀色已衰朽。
潜郎号菊山，清香满襟袖。
天地一东篱，万古一重九。
绝爱陶渊明，揽之不盈手。
后人不识秋，多向篱边守。
璨璨万黄金，把玩岂长久。
西风容易老，回首已如箒。
因潜忆具郎，有泪如苦酒。
疏山问竹
作者：释道璨
朝代：宋
体裁：七言绝句

坐对青青仔细看，别来且喜尚平安。山中岁晚风霜恶，不易孤标耐得寒。
病起和徐处士并寄致轩二首
作者：释道璨
朝代：宋

卧闻开到碧桃花，病起情怀属自家。报到春风无可得，呼童洗鼎煮新茶。读易年深眼易花，尚馀心力到诗家。日长更有幽忧病，临罢兰亭品建茶。
病起和徐处士并寄致轩二首·其一
作者：释道璨
朝代：宋
体裁：七言绝句

卧闻开到碧桃花，病起情怀属自家。报到春风无可得，呼童洗鼎煮新茶。
病起和徐处士并寄致轩二首·其二
作者：释道璨
朝代：宋

读易年深眼易花，尚余心力到诗家。
日长更有幽忧病，临罢兰亭品建茶。
病起和徐处士并寄致轩二首·其二
作者：释道璨
朝代：宋

读易年深眼易花，尚馀心力到诗家。日长更有幽忧病，临罢兰亭品建茶。
睡起
作者：释道璨
朝代：宋
体裁：七言绝句

青青岸草绿于袍，雨后江流数尺高。庭院日长春睡足，幽兰花底读离骚。
秋思
作者：释道璨
朝代：宋
体裁：七言绝句

草根无数候虫鸣，月在梧桐树上明。庭院无人过夜半，自携团扇绕阶行。
立秋
作者：释道璨
朝代：宋
体裁：诗

碧树萧萧凉气回，一年怀抱此时开。槿花篱下占秋事，早有牵牛上竹来。
纪梦
作者：释道璨
朝代：宋

我不识灵溪，梦向溪边去。溪绕屋头流，桥通溪上路。轩窗水面开，水清石无数。煮茶僧请诗，茶香竹当户。花笺晕浅红，霜毫脱毛兔。引笔信手书，波峭含韵度。置笔喜语客，眼明失沉痼。梦觉秋满床，残月挂庭树。病眩二十年，万花舞深雾。梦中能楷书，以我心念故。人生孰非梦，百年等是寓。便欲驱车去，傍溪缚茅住。但恐秋雨来，溪深不可渡。
纪梦
作者：释道璨
朝代：宋

我不识灵溪，梦向溪边去。
溪遶屋头流，桥通溪上路。
轩窗水面开，水清石无数。
煮茶僧请诗，茶香竹当户。
花笺晕浅红，霜毫脱毛兔。
引笔信手书，波峭含韵度。
置笔喜语客，眼明失沉痼。
梦觉秋满床，残月挂庭树。
病眩二十年，万花舞深雾。
梦中能楷书，以我心念故。
人生孰非梦，百年等是寓。
便欲驱车去，傍溪缚茅住。
但恐秋雨来，溪深不可渡。
自赞·其一
作者：释道璨
朝代：宋
体裁：赞

头小面狭，眼横鼻直。难亲易忘，易见难识。刚道笑翁手脚缓慢，无准痴绝，尺寸短窄。视秦山乔岳不过一拳，视长江大河不过一滴。西天此土要横行，有祖以来无此僧。
自赞·其二
作者：释道璨
朝代：宋
体裁：赞

读书不识字，行脚不会禅。有拳爷不识，有口佛不吞。惟康第一莫学他，学他陷汝到黄泉。
致轩赵使君领客及妻子入山即事原韵
作者：释道璨
朝代：宋

戴家湖上宅，近市有山林。
雨足四郊润，云低尽日阴。
竹疎和翠减，松老受春深。
留得行窝住，楼头午漏沉。
致轩赵使君领客及妻子入山即事原韵
作者：释道璨
朝代：宋

戴家湖上宅，近市有山林。雨足四郊润，云低尽日阴。竹疏和翠减，松老受春深。留得行窝住，楼头午漏沉。
西湖除夜
作者：释道璨
朝代：宋

又来上国看新元，细嚼梅花咽冷泉。阿母在家年六十，孤儿为客路三千。身居东海沧波上，心在西山落照边。碧户朱门杨柳岸，不知归日是何年。
西湖除夜
作者：释道璨
朝代：宋

又来上国看新元，细嚼梅花嚥冷泉。
阿母在家年六十，孤儿为客路三千。
身居东海沧波上，心在西山落照边。
碧户朱门杨柳岸，不知归日是何年。
观音赞·其二
作者：释道璨
朝代：宋
体裁：赞

如屿兮媚川，如山兮倚天。大哉圆通之道，民无得而名焉。
读陆云西志供定城墓有感书呈子勉总干三首
作者：释道璨
朝代：宋

汲水伤多井水浑，刈葵放手损葵根。不能误国宁归去，无愧忠宣直下孙。到家差晚两眉颦，直气轮囷吐未伸。却恨青山埋骨早，不教眼见洛阳人。一艇东来公已仙，午天花柳为谁妍。深培根本存生意，把握春风有阿连。
读陆云西志供定城墓有感书呈子勉总干三首·其一
作者：释道璨
朝代：宋
体裁：七言绝句

汲水伤多井水浑，刈葵放手损葵根。不能误国宁归去，无愧忠宣直下孙。
读陆云西志供定城墓有感书呈子勉总干三首·其三
作者：释道璨
朝代：宋
体裁：七言绝句

一艇东来公已仙，午天花柳为谁妍。深培根本存生意，把握春风有阿连。
读陆云西志供定城墓有感书呈子勉总干三首·其二
作者：释道璨
朝代：宋
体裁：七言绝句

到家差晚两眉颦，直气轮囷吐未伸。却恨青山埋骨早，不教眼见洛阳人。
贺恕斋除兵部侍郎
作者：释道璨
朝代：宋
体裁：七言律诗

面无老色气精明，南海归来住未成。不道山中无宰相，要从恕上做功名。云屯万骑西风急，月浸三更夜柝清。谋国定知有长算，胡雏不树向南旌。
赋张寺丞樗寮
作者：释道璨
朝代：宋
体裁：古风

樗寮先生千载士，草木有谁同臭味。外无刀斧斫削痕，中有冰霜不老气。红紫纷纷满上林，我自无心趁桃李。苏秦张仪自纵横，宠辱不惊鲁连氏。梁栋峨峨入阿阁，我自无心为杞梓。杜乔李固自党锢，网罗不及徐孺子。故家乔木百世阴，有此孙枝能蔽芾。落去英华植本根，深培不朽圣贤事。牺尊青黄互翻覆，眼看世事如醒醉。愿言善保丘壑姿，留取清风在天地。
赠明侍者
作者：释道璨
朝代：宋

好诗无音律，至文难言说。学之无他术，先要心路绝。兀坐送清昼，万事付一拙。如是三十年，大巧自发越。万象赴陶冶，百怪乞提挈。兴来忽运笔，妙处无前哲。古来翰墨士，外此别无诀。明也江南来，俊气方烈烈。乘潮观海门，入越探禹穴。须从言外参，莫向纸上窃。此方吾必秘，为子轻漏泄。慎勿语俗子，只可自怡悦。
赠明侍者
作者：释道璨
朝代：宋

好诗无音律，至文难言说。
学之无他术，先要心路绝。
兀坐送清昼，万事付一拙。
如是三十年，大巧自发越。
万象赴陶冶，百怪乞提挈。
兴来忽运笔，妙处无前哲。
古来翰墨士，外此别无诀。
明也江南来，俊气方烈烈。
乘潮观海门，入越探禹穴。
须从言外参，莫向纸上窃。
此方吾必秘，为子轻漏洩。
慎勿语俗子，只可自怡悦。
赠相士
作者：释道璨
朝代：宋

面如生铁铸昆崙，有底荣枯到你论。谩说青青亭畔竹，春风几个有儿孙。
赠相士
作者：释道璨
朝代：宋

面如生铁铸昆崙，有底荣枯到你论。
谩说青青亭畔竹，春风几箇有儿孙。
赠禅客
作者：释道璨
朝代：宋
体裁：七言绝句

空拳打入长蛇阵，杀气连云战更酣。辊到了无交涉处，牛头向北马头南。
赠观妙道士
作者：释道璨
朝代：宋
体裁：古风

妙处不可观，可观非是妙。杳杳无方所，冥冥无朕兆。我观三十年，力尽不能透。及其会心时，忻然惟一笑。碧桃开晚花，黄鹂啭春昼。大哉众妙门，老子亲传授。
超师房
作者：释道璨
朝代：宋

岩桂花开满院香，青莎叶底有鸣螀。
人家只在西林住，鷄犬声中又夕阳。
超师房
作者：释道璨
朝代：宋

岩桂花开满院香，青莎叶底有鸣螀。人家只在西林住，鸡犬声中又夕阳。
蹋雪下云居山宿崇寿寄草堂
作者：释道璨
朝代：宋

别山三十年，见山双眼碧。
山灵喜我来，一笑作戏剧。
纵横万花舞，变乱山颜色。
圭璧拔地起，自在羣玉国。
去兴纷莫留，下足深没膝。
冻合坡长短，石碍路剞侧。
跻攀脚未稳，失势落数尺。
平生江海屐，常患天地窄。
立处贵稳密，取道贵径直。
只要缓步行，不在多用力。
祇以到为期，半途肯休息。
须臾到山趾，坦途随意适。
回看行路处，倚天立青壁。
极爱山上云，长年抱幽石。
耐得许多清，一夜遥相忆。
蹋雪下云居山宿崇寿寄草堂
作者：释道璨
朝代：宋

别山三十年，见山双眼碧。山灵喜我来，一笑作戏剧。纵横万花舞，变乱山颜色。圭璧拔地起，自在群玉国。去兴纷莫留，下足深没膝。冻合坡长短，石碍路剞侧。跻攀脚未稳，失势落数尺。平生江海屐，常患天地窄。立处贵稳密，取道贵径直。只要缓步行，不在多用力。祇以到为期，半途肯休息。须臾到山趾，坦途随意适。回看行路处，倚天立青壁。极爱山上云，长年抱幽石。耐得许多清，一夜遥相忆。
过桃花寺怀东叟
作者：释道璨
朝代：宋

主人去后客来过，丹灶重重锁薜萝。满院碧桃花寂寞，春风不似旧时多。
过桃花寺怀东叟
作者：释道璨
朝代：宋

主人去后客来过，丹竈重重锁薜萝。
满院碧桃花寂寞，春风不似旧时多。
过舅氏宅
作者：释道璨
朝代：宋
体裁：七言绝句

墙头杨柳老无枝，门外新泥淤旧泥。因看儿童骑竹马，忆曾随母北归时。
迎晦静汤先生
作者：释道璨
朝代：宋

向来九虎守天关，已是无心便出山。
宇裏春风閒不得，又携桃李种人间。
迎晦静汤先生
作者：释道璨
朝代：宋

向来九虎守天关，已是无心便出山。宇里春风閒不得，又携桃李种人间。
送东上人
作者：释道璨
朝代：宋

上头上面得人憎，少见生狞个样僧。莫道无又轻放过，病来无力举乌藤。
送东上人
作者：释道璨
朝代：宋

上头上面得人憎，少见生狞箇样僧。
莫道无又轻放过，病来无力举乌藤。
送人之圆通
作者：释道璨
朝代：宋
体裁：七言绝句

无数飞花舞晓风，天开二十五圆通。要知门户从何入，问取溪边石耳峰。
送仙知客总侍者
作者：释道璨
朝代：宋

对面相看千里隔，手持史君招隐檄。一条拄杖两人扶，面带东湖秋水碧。口里只安三寸匙，平生懒病无药医。菜羹白饭随处有，谁能辛苦贪住持。向来春风满两手，如今零落能多少。尽情包裹付二妙，散与青青湖上柳。
送仙知客总侍者
作者：释道璨
朝代：宋

对面相看千里隔，手持史君招隠檄。
一条拄杖两人扶，面带东湖秋水碧。
口裏只安三寸匙，平生懒病无药医。
菜羹白饭随处有，谁能辛苦贪住持。
向来春风满两手，如今零落能多少。
尽情包裹付二妙，散与青青湖上柳。
送奕上人
作者：释道璨
朝代：宋

金华道人少而壮，学道苦心知趣向。
俊如秋鹰方振扬，快似马驹绝超放。
无准软顽痴绝痴，领过不消渠一状。
前年相别五峯巅，今年相见松江上。
无影枝头拾得春，要去北山呈伎俩。
北山老人眼𦞂痴，毒手恶拳难近傍。
跨门一机我识渠，脚跟定与三十棒。
送奕上人
作者：释道璨
朝代：宋

金华道人少而壮，学道苦心知趣向。俊如秋鹰方振扬，快似马驹绝超放。无准软顽痴绝痴，领过不消渠一状。前年相别五峰巅，今年相见松江上。无影枝头拾得春，要去北山呈伎俩。北山老人眼？痴，毒手恶拳难近傍。跨门一机我识渠，脚跟定与三十棒。
送奕上人
作者：释道璨
朝代：宋
体裁：古风

金华道人少而壮，学道苦心知趣向。俊如秋鹰方振扬，快似马驹绝超放。无准软顽痴绝痴，领过不消渠一状。前年相别五峰巅，今年相见松江上。无影枝头拾得春，要去北山呈伎俩。北山老人眼�痴，毒手恶拳难近傍。跨门一机我识渠，脚跟定与三十棒。
送开上人
作者：释道璨
朝代：宋

道人家住庐山寺，信脚东游二千里。
三年饱吃浙西饭，不曾咬着浙西米。
大川恶拳打不活，石溪浅水浸不死。
自言辣手难近傍，祇有痴绝较些子。
要从窗下看庐山，归卧溪声山色裏。
了无玄字涴胸怀，肯将佛法挂唇齿。
漠漠重湖五老前，衮衮九江千嶂底。
空手携锄种白石，赤脚提篮挈流水。
有问参寻事若何，向道今年秋芋多。
送开上人
作者：释道璨
朝代：宋

道人家住庐山寺，信脚东游二千里。三年饱吃浙西饭，不曾咬著浙西米。大川恶拳打不活，石溪浅水浸不死。自言辣手难近傍，祇有痴绝较些子。要从窗下看庐山，归卧溪声山色里。了无玄字涴胸怀，肯将佛法挂唇齿。漠漠重湖五老前，衮衮九江千嶂底。空手携锄种白石，赤脚提篮挈流水。有问参寻事若何，向道今年秋芋多。
送愿上人过雪窦兼呈弁山
作者：释道璨
朝代：宋
体裁：古风

去年无准死，今年痴绝丧。二老百世师，一去空天壤。玉磬与天球，满耳皆新响。堂堂万钟鼎，横列乳峰上。愿也天台来，双眉拥青嶂。要见乳峰人，不作行役相。碧树明秋花，吹香上藤杖。长松四十围，悬水一千丈。到门相见时，为我问无恙。
送松冈黄提干
作者：释道璨
朝代：宋
体裁：七言律诗

人物如公岂久淹，极和平处极森严。无心为禄长思去，直道从人肯避嫌。学务躬行惟恐失，贫于未仕不言廉。书边大有閒田地，有口从今只学钳。
送薛野鹤子侄过洛阳秋壑制使
作者：释道璨
朝代：宋
体裁：七言绝句

笙鹤孤云宿子围，写诗阿买已能诗。旧时先友今谁贵，红叶花开有牧之。
送西苑径上人见深居冯常簿求寺记
作者：释道璨
朝代：宋

西苑宝峰麓，占地宽一弓。梵放殷青冥，与峰相长雄。鬼域何方来，包举归提封。楼钟不敢鸣，僧趋邻寺钟。径也铁石姿，直欲笺天公。天高不可叫，虎豹守九重。六年长安道，往来如飞蓬。云开日正杲，死草生华风。青山复入手，尽埽狐兔踪。鱼鼓发新响，松桂还旧容。掘地寻泉源，锄荒理菊丛。桃李一家春，万古无异宗。玉色十丈煇，秀润净磨砻。大书付谁氏，千载深居翁。他年来读碑，病眼摩朦胧。为碑三夕留，卧听寒岩松。
送西苑径上人见深居冯常簿求寺记
作者：释道璨
朝代：宋

西苑宝峰麓，占地宽一弓。
梵放殷青冥，与峰相长雄。
鬼域何方来，包举归提封。
楼钟不敢鸣，僧趋邻寺钟。
径也铁石姿，直欲笺天公。
天高不可叫，虎豹守九重。
六年长安道，往来如飞蓬。
云开日正杲，死草生华风。
青山復入手，尽埽狐兔踪。
鱼鼓发新响，松桂还旧容。
掘地寻泉源，锄荒理菊丛。
桃李一家春，万古无异宗。
玉色十丈辉，秀润浄磨砻。
大书付谁氏，千载深居翁。
他年来读碑，病眼摩朦胧。
为碑三夕留，卧听寒岩松。
送覃侍者住庵
作者：释道璨
朝代：宋
体裁：古风

门上书心字，窗上书心字。长啸住庵人，不知庵内事。除却煨芋头，无力收寒涕。我观从上来，懒瓒较些子。君勿轻住庵，住庵不容易。手中长柄锄，上有千古意。前山粟自锄，后山禾自刈。客来问有么，牢把柴门闭。
送诚上人
作者：释道璨
朝代：宋

长安城头秋日黄，长安道上秋风凉。游子念亲从定起，一衲卷云归故乡。七月八月吴楚路，十里五里东南疆。遥知子母相见处，篱落黄花吹晚香。我母今年六十四，千丈白发应沧浪。石田茆屋归未得，西山几度明斜阳。因送君行发深省，天地阔远愁茫茫。他年相寻君勿忘，杨柳当门水满塘。
送诚上人
作者：释道璨
朝代：宋

长安城头秋日黄，长安道上秋风凉。
游子念亲从定起，一衲卷云归故乡。
七月八月吴楚路，十里五里东南疆。
遥知子母相见处，篱落黄花吹晚香。
我母今年六十四，千丈白髮应沧浪。
石田茆屋归未得，西山几度明斜阳。
因送君行发深省，天地阔远愁茫茫。
他年相寻君勿忘，杨柳当门水满塘。
野水横舟
作者：释道璨
朝代：宋

望之一叶轻，即之万钧重。
天风吹不去，世波摇不动。
送尽千帆飞，济川已无梦。
月冷苹花秋，此兴白鸥共。
野水横舟
作者：释道璨
朝代：宋

望之一叶轻，即之万钧重。天风吹不去，世波摇不动。送尽千帆飞，济川已无梦。月冷蘋花秋，此兴白鸥共。
钓台
作者：释道璨
朝代：宋

汉室兴亡一聚尘，山河社稷几翻新。
独余七里滩头水，只属严家不属人。
钓台
作者：释道璨
朝代：宋

汉室兴亡一聚尘，山河社稷几翻新。独馀七里滩头水，只属严家不属人。
钓雪
作者：释道璨
朝代：宋

百尺竿头一缕丝，没提撕处急提撕。
离鈎三寸忽抛却，正是虚空粉碎时。
钓雪
作者：释道璨
朝代：宋

百尺竿头一缕丝，没提撕处急提撕。离钩三寸忽抛却，正是虚空粉碎时。
陈了翁祠
作者：释道璨
朝代：宋
体裁：七言绝句

一窗南日照芳祠，忧国空存两鬓丝。更化早知成绍述，平舟悔不用元龟。
陪山泉登芝山和文正公旧韵
作者：释道璨
朝代：宋
体裁：五言律诗

培塿视崔巍，眼高如许哉。举头天在上，四面景皆来。渐老成多病，看山又一回。尽供诗世界，霁色为君开。
雪菊
作者：释道璨
朝代：宋

大雪冻不死，秋风吹不开。许大天地间，受得一气呆。生意在根本，肯趁阳和回。要从梅兄游，一笑霜雪堆。六花已飞舞，槁悴如根荄。下有返魂香，英英死不摧。老仙造化手，妙处能夺胎。唤醒万黄金，桃李皆奴侪。对花酌老仙，高致谁能陪。东篱有佳人，万些招不来。
雪菊
作者：释道璨
朝代：宋

大雪冻不死，秋风吹不开。
许大天地间，受得一气獃。
生意在根本，肯趁阳和回。
要从梅兄游，一笑霜雪堆。
六花已飞舞，槁悴如根荄。
下有返魂香，英英死不摧。
老仙造化手，妙处能夺胎。
唤醒万黄金，桃李皆奴侪。
对花酌老仙，高致谁能陪。
东篱有佳人，万些招不来。
题于潜西菩兼山阁参寥受业
作者：释道璨
朝代：宋
体裁：古风

青山在屋头，易见甚难识。如玉有碎气，如土有正色。平生万里眼，付此千丈壁。云行山欲动，云深山更碧。动止同一机，兼处贵自得。心外无青山，身外无周易。安得识山人，倚阑论未画。
题会稽孙竹阁望梅亭
作者：释道璨
朝代：宋
体裁：古风

梅梁在屋东，梅溪在屋西。举头东西望，古意入双眉。彼溺犹己溺，彼饥犹己饥。皇皇圣人心，万世同一机。诚明与物欲，方寸分町畦。火然而泉达，扩充无边涯。禹亦何人哉，勉之宜及时。
题信国墨梅
作者：释道璨
朝代：宋
体裁：七言绝句

太耐冰霜老玉关，北风满面不知寒。无边生意天难泄，春色教人纸上看。
题和山推蓬看梅
作者：释道璨
朝代：宋

沙头寒声入芦苇，沙际暝烟湿微雨。
疎花明在树梢头，吟身卧在船蓬底。
相看一笑大江横，白鸟不飞天似水。
逃禅英骨閟九原，褚郎有神呼得起。
倔强横枝不受屈，玲珑孤标浄如洗。
春风满面吹不开，冰雪满身冻不死。
岁寒心事谁得知，大似和山隠君子。
我有扁舟簑笠盟，落在吴头并楚尾。
挑灯今夜不成眠，免得相寻来梦裏。
题和山推蓬看梅
作者：释道璨
朝代：宋

沙头寒声入芦苇，沙际暝烟湿微雨。疏花明在树梢头，吟身卧在船蓬底。相看一笑大江横，白鸟不飞天似水。逃禅英骨閟九原，褚郎有神呼得起。倔强横枝不受屈，玲珑孤标净如洗。春风满面吹不开，冰雪满身冻不死。岁寒心事谁得知，大似和山隐君子。我有扁舟蓑笠盟，落在吴头并楚尾。挑灯今夜不成眠，免得相寻来梦里。
题善住阁
作者：释道璨
朝代：宋
体裁：古风

阁前溪水声潺湲，阁后山色空巑岏。取之不得舍不得，善住道人如是观。浩荡春风满天地，飞絮游丝无定处。去无所至来无踪，善住道人如是住。有所住兮成守株，鱼止泺兮鸟栖芦。无所住兮成漫浪，空中迹兮镜中像。道人一笑璨琳琅，住不住兮吾已忘。閒倚阑干春昼长，眼看白鸟浮沧浪。
题水墨草虫
作者：释道璨
朝代：宋

蜻蜓低傍豆花飞，络纬无声抱竹枝。
忆得西湖烟雨裏，小园清晓独行时。
题水墨草虫
作者：释道璨
朝代：宋

蜻蜓低傍豆花飞，络纬无声抱竹枝。忆得西湖烟雨里，小园清晓独行时。
题源虚叟庐山行卷
作者：释道璨
朝代：宋
体裁：古风

胸中有庐山，笔下有庐山。窗下有庐山，眼中有庐山。别山十七年，见山一日间。韵险落鬼胆，语妙破天悭。永怀看山人，恨不同跻攀。摩挲青石砚，负山良厚颜。天风几时来，乘之欲西还。
题物初蕙兰
作者：释道璨
朝代：宋
体裁：五言绝句

花短秋意长，神清颜色少。笔端有西风，国香来未了。
题饶德操关子长紫芝诗轴
作者：释道璨
朝代：宋

郭家墓田土花碧，轮菌紫芝大盈尺。淋浪雨泪种得成，不识春风生长力。晴云练练依遥岑，霁月烱烱悬崖阴。苦心实竹谁赏识，青山重叠黄泉深。两翁落笔九天上，发煇潜德光千丈。此卷长留天地间，灵芝万古常无恙。
题饶德操关子长紫芝诗轴
作者：释道璨
朝代：宋

郭家墓田土花碧，轮菌紫芝大盈尺。
淋浪雨泪种得成，不识春风生长力。
晴云练练依遥岑，霁月烱烱悬崖阴。
苦心实竹谁赏识，青山重迭黄泉深。
两翁落笔九天上，发辉潜德光千丈。
此卷长留天地间，灵芝万古常无恙。
偈颂二十二首
作者：释道生
朝代：宋

佛法二字，人人知有。狼毒砒霜，那容下口。直饶透出威音前，也是痴狂外边走。今朝八月十五，天色半阴半雨。几多门外游人，不睹月圆当户。也好笑，又堪嗟。争似西湖寺里一队古佛，参退归堂吃茶。飞金乌，走玉兔，闰月十日又过去。无位真人不可寻，一夜霜风打门户。一九与二九，相逢不出手。巍巍不动尊，脚不离地走。披毛带角入廛来，跳出驴胎堕马胎。佛手明明遮不得，从教平地起风雷。古帆高挂入曹源，雷动风行海岳昏。三十二峰亲坐断，一毛头上定乾坤。始见腊月初，立春又四日。白日走波波，肚里黑似漆。擂鼓上堂来，一字说不出。三月既望，惠风和畅。龟峰擂鼓升堂，云集五湖龙象。人人鼻孔辽天，好个西来榜样。时节循环四月一，大道何曾有得失。夜来针眼鱼儿，吞却新昌石佛。阿呵呵，识不识，明眼衲僧跳不出。阿剌剌，快雨快晴天渐热，看取而今甚时节。了即万法本来空，未了吾今为君决。听著则聋，觑著则瞎。靠倒达磨老臊胡，打杀临济白拈贼。衲僧门下，三月一结。把断要津，圣凡路绝。一夜檐头雨滴声，刚把真机俱漏泄，切忌守著系驴橛。龟峰一诀，千圣罔测。硬似泥团，烂如生铁。是何之诀，有口无舌。南边是黑云，今日应有雨。宜麻宜豆，宜禾宜黍。虽然岁稔年丰，粒粒几多辛苦。为报参玄人，要须知落处。浮云散尽月当空，兔子怀胎产大虫。跳出风前弄牙爪，至今撼动广寒宫。两曜劈箭急，一年弹指间。始见大暑小暑，又是小寒大寒。通身寒暑无回互，笑倒当年老洞山。雨雪落纷纷，檐头水滴滴。良哉观世音，草里跳不出。跳不出，也大屈，水里乌龟钻铁壁。月生一，拶倒银山并铁壁。月生二，土宿骑牛穿闹市。月生三，屋头幽鸟语喃喃。不是葛藤露布，亦非入理深谈。平旦清晨三月朝，南山苍翠插云霄。不须更觅西来意，窗外数声婆饼焦。我佛生辰四月八，地涌金莲随步发。天上天下独称尊，微妙真机俱漏泄。雪山成道度众生，四十九年无剩说。滔滔苦海架舟航，杳杳昏衢悬日月。文仲宣义济阳公，曾向灵山蒙起莂。示现人间长者身，日用机轮活鱍鱍。一寿二富三康宁，总是前生修种得。今生福上更增修，果报来生愈超越。六门昼夜放毫光，万罪红炉飞片雪。安然端坐白牛车，金锁玄关尽透脱。殊胜功德利无边，宜尔子孙皆显达。自知作佛更无疑，何必当来问弥勒。龟峰末后为全提，铁卵生儿树上飞。明星觑著眼睛枯，绝后何曾得再苏。堪笑堪悲缘底事，一年一度被茶糊。弋阳溪上诸檀越，勇猛精进难比况。年年岁岁入山来，总是如来亲眷属。如来法身等虚空，随彼愿心而显发。譬如月轮出霄汉，照耀一切众生前。众生性水无有边，我此一月能普现。水静而清现全体，月非取水而遽来。水动而浊无定光，月非舍水而遽去。水有清浊有动静，月无取舍无去来。于无取舍去来中，不见清浊动静相。既无清浊动静相，一一含摄无有馀。我心佛心众生心，心佛众生本平等。佛子当作如是观，即获世间诸利益。年尽不烧钱，鼠穴被蛇穿。直饶玄会得，对面隔西天。
偈颂二十二首
作者：释道生
朝代：宋

阿刺刺，快雨快晴天渐热，
看取而今甚时节。了即万法本来空，
未了吾今为君决。
偈颂二十二首·其一
作者：释道生
朝代：宋
体裁：偈颂

佛法二字，人人知有。狼毒砒霜，那容下口。直饶透出威音前，也是痴狂外边走。
偈颂二十二首·其一七
作者：释道生
朝代：宋

雨雪落纷纷，檐头水滴滴。
良哉观世音，草裏跳不出。
跳不出，也大屈，水裏乌龟钻铁壁。
偈颂二十二首·其一九
作者：释道生
朝代：宋

平旦清晨三月朝，南山苍翠插云霄。
不须更觅西来意，窗外数声婆餠焦。
偈颂二十二首·其七
作者：释道生
朝代：宋

始见腊月初，立春又四日。
白日走波波，肚裏黑似漆。
擂鼓上堂来，一字说不出。
偈颂二十二首·其七
作者：释道生
朝代：宋

始见腊月初，立春又四日。白日走波波，肚里黑似漆。擂鼓上堂来，一字说不出。
偈颂二十二首·其三
作者：释道生
朝代：宋
体裁：偈颂

飞金乌，走玉兔，闰月十日又过去。无位真人不可寻，一夜霜风打门户。
偈颂二十二首·其九
作者：释道生
朝代：宋
体裁：偈颂

时节循环四月一，大道何曾有得失。夜来针眼鱼儿，吞却新昌石佛。阿呵呵，识不识，明眼衲僧跳不出。
偈颂二十二首·其二一
作者：释道生
朝代：宋

明星觑着眼睛枯，绝后何曾得再苏。
堪笑堪悲缘底事，一年一度被茶糊。
偈颂二十二首·其二二
作者：释道生
朝代：宋

弋阳溪上诸檀越，勇猛精进难比况。
年年岁岁入山来，总是如来亲眷属。
如来法身等虚空，随彼愿心而显发。
譬如月轮出霄汉，照耀一切众生前。
众生性水无有边，我此一月能普现。
水静而清现全体，月非取水而遽来。
水动而浊无定光，月非舍水而遽去。
水有清浊有动静，月无取舍无去来。
于无取舍去来中，不见清浊动静相。
既无清浊动静相，一一含摄无有余。
我心佛心众生心，心佛众生本平等。
佛子当作如是观，即获世间诸利益。
偈颂二十二首·其二十
作者：释道生
朝代：宋
体裁：偈颂

我佛生辰四月八，地涌金莲随步发。天上天下独称尊，微妙真机俱漏泄。雪山成道度众生，四十九年无剩说。滔滔苦海架舟航，杳杳昏衢悬日月。文仲宣义济阳公，曾向灵山蒙起莂。示现人间长者身，日用机轮活鱍鱍。一寿二富三康宁，总是前生修种得。今生福上更增修，果报来生愈超越。六门昼夜放毫光，万罪红炉飞片雪。安然端坐白牛车，金锁玄关尽透脱。殊胜功德利无边，宜尔子孙皆显达。自知作佛更无疑，何必当来问弥勒。龟峰末后为全提，铁卵生儿树上飞。
偈颂二十二首·其二十一
作者：释道生
朝代：宋

明星觑著眼睛枯，绝后何曾得再苏。堪笑堪悲缘底事，一年一度被茶糊。
偈颂二十二首·其二十三
作者：释道生
朝代：宋
体裁：偈颂

年尽不烧钱，鼠穴被蛇穿。直饶玄会得，对面隔西天。
偈颂二十二首·其二十二
作者：释道生
朝代：宋

弋阳溪上诸檀越，勇猛精进难比况。年年岁岁入山来，总是如来亲眷属。如来法身等虚空，随彼愿心而显发。譬如月轮出霄汉，照耀一切众生前。众生性水无有边，我此一月能普现。水静而清现全体，月非取水而遽来。水动而浊无定光，月非舍水而遽去。水有清浊有动静，月无取舍无去来。于无取舍去来中，不见清浊动静相。既无清浊动静相，一一含摄无有馀。我心佛心众生心，心佛众生本平等。佛子当作如是观，即获世间诸利益。
偈颂二十二首·其五
作者：释道生
朝代：宋

披毛带角入廛来，跳出馿胎堕马胎。
佛手明明遮不得，从教平地起风雷。
偈颂二十二首·其五
作者：释道生
朝代：宋

披毛带角入廛来，跳出驴胎堕马胎。佛手明明遮不得，从教平地起风雷。
偈颂二十二首·其六
作者：释道生
朝代：宋

古帆高挂入曹源，雷动风行海岳昏。三十二峰亲坐断，一毛头上定乾坤。
偈颂二十二首·其六
作者：释道生
朝代：宋

古帆高挂入曹源，雷动风行海岳昏。
三十二峰亲坐断，一毛头上定干坤。
偈颂二十二首·其十
作者：释道生
朝代：宋
体裁：偈颂

阿剌剌，快雨快晴天渐热，看取而今甚时节。了即万法本来空，未了吾今为君决。
偈颂二十二首·其十七
作者：释道生
朝代：宋

雨雪落纷纷，檐头水滴滴。良哉观世音，草里跳不出。跳不出，也大屈，水里乌龟钻铁壁。
偈颂二十二首·其十三
作者：释道生
朝代：宋
体裁：偈颂

龟峰一诀，千圣罔测。硬似泥团，烂如生铁。是何之诀，有口无舌。
偈颂二十二首·其十九
作者：释道生
朝代：宋

平旦清晨三月朝，南山苍翠插云霄。不须更觅西来意，窗外数声婆饼焦。
偈颂二十二首·其十五
作者：释道生
朝代：宋
体裁：偈颂

浮云散尽月当空，兔子怀胎产大虫。跳出风前弄牙爪，至今撼动广寒宫。
偈颂二十二首·其十八
作者：释道生
朝代：宋
体裁：偈颂

月生一，拶倒银山并铁壁。月生二，土宿骑牛穿闹市。月生三，屋头幽鸟语喃喃。不是葛藤露布，亦非入理深谈。
偈颂二十二首·其十六
作者：释道生
朝代：宋
体裁：偈颂

两曜劈箭急，一年弹指间。始见大暑小暑，又是小寒大寒。通身寒暑无回互，笑倒当年老洞山。
偈颂二十二首·其十四
作者：释道生
朝代：宋
体裁：偈颂

南边是黑云，今日应有雨。宜麻宜豆，宜禾宜黍。虽然岁稔年丰，粒粒几多辛苦。为报参玄人，要须知落处。
偈颂二十二首·其四
作者：释道生
朝代：宋
体裁：偈颂

一九与二九，相逢不出手。巍巍不动尊，脚不离地走。
赞密庵禅师
作者：释道生
朝代：宋
体裁：古风

狼毒肝肠，生铁面具。满口乡谈，唱喏破句。灭临济正宗，起东山门户。恁么出世为人，未免秤锤蘸醋。
赠不欺信公监总余杭建接待
作者：释道生
朝代：宋

衲僧自有通人爱，笑捏空拳开接待。
十字纵横古路头，做成活计泼天大。
阿呵呵，也奇怪，是圣是凡俱捉败。
接取一箇半箇来，要与丛林作殃害。
赠不欺信公监总馀杭建接待
作者：释道生
朝代：宋

衲僧自有通人爱，笑捏空拳开接待。十字纵横古路头，做成活计泼天大。阿呵呵，也奇怪，是圣是凡俱捉败。接取一个半个来，要与丛林作殃害。
送观禅客
作者：释道生
朝代：宋

西浙江边话别时，断头船子疾如飞。白拈手里分赃去，临济休誇小厮儿。
送观禅客
作者：释道生
朝代：宋

西淛江边话别时，断头船子疾如飞。
白拈手裏分赃去，临济休夸小厮儿。
送道者干澜溪桥
作者：释道生
朝代：宋
体裁：五言绝句

万古澜溪上，无风浪拍空。路穷桥断处，看子展神通。
送闻兄持钵
作者：释道生
朝代：宋

闻声悟道鸟投笼，祇么无闻道未充。和剑拂开悭吝穴，全身辊入是非丛。脚头脚尾无虚弁，山北山南有路通。一笑归来能事毕，真金百鍊见全功。
送闻兄持钵
作者：释道生
朝代：宋

闻声悟道鸟投笼，祇么无闻道未充。
和剑拂开悭悋穴，全身辊入是非丛。
脚头脚尾无虚弁，山北山南有路通。
一笑归来能事毕，真金百炼见全功。
送雪峰化主
作者：释道生
朝代：宋
体裁：七言绝句

三毬辊动错流传，大用何曾得现前。千五百僧无顿放，累人走得脚皮穿。
题庐山圆通
作者：释道生
朝代：宋

水声山色裏，猿啸月明天。
唤作圆通境，更参三十年。
题庐山圆通
作者：释道生
朝代：宋

水声山色里，猿啸月明天。唤作圆通境，更参三十年。
题庐山楞伽院
作者：释道生
朝代：宋
体裁：七言绝句

苏内翰木三五笔，李夫人竹一二竿。会得楞伽印心法，不应来作画图看。
题烈山
作者：释道生
朝代：宋
体裁：七言绝句

舟船来往此登临，酹酒烧钱虑转深。大抵人心自巇崄，心空山岳自平沈。
题长干塔
作者：释道生
朝代：宋
体裁：七言绝句

舍利无端应念来，浮图平地拥崔嵬。当年不假金锤力，争得光明耀九垓。
□因从台驾随侍□□（政）□（道）□（舍）□道真等七人就三危圣王寺□安下霸道场记□（维）□（天）□（福）十五年五月八日游记之耳
作者：释道真
朝代：宋

三危山内枲世□（贤），结此道场下停□（闲）。
侍送门人往不绝，圣是山谷水未宽。
一旬之间僧久住，感动山神赐霜树。
□值牟尼□（威）力重，此山本□住□（僧）□（田）。
□因从台驾随侍□政道舍□道真等七人就三危圣王寺□安下霸道场记维天福十五年五月八日游记之耳
作者：释道真
朝代：宋
体裁：古风

三危山内枲世贤，结此道场下停闲。侍送门人往不绝，圣是山谷水未宽。一旬之间僧久住，感动山神赐霜树。□值牟尼威力重，此山本□住僧田。
依韵
作者：释道真
朝代：宋
体裁：古风

白壁虽然好丹青，无简迷愚难悟醒。纵有百般僧氏巧，也有文徒书号名。空留佳妙不题宣，却入五趣陷尘境。唯报往来游观者，起听前词□□□。
偶因团聚思想仙岩诣就观瞻龛龛礼谒推砂扫窟之次忽睹南大像北边一所古窟摧残岁久毁坏年深去戊申岁末发其心愿至己酉岁中方乃修全以咨推砂扫窟崇饰功德所申意者先奉为龙天〔八〕部拥护河湟梵释四王安人静塞伏愿当今帝主永坐蓬莱十道争钦八方慕化次为我府主令公长隆宝位命寿延年为绝塞之人王作苍生之父母荣同舜日化布尧时继叶临人承桃秉世观音院主道真等十人悟四大而无实睹丘井以悬腾虑□地以火风恐强象而煎逼道真等唯见牛车火宅空然劝时侣发无上之善心誓坚修于胜果今因作罢略述数行拙解舖舒用留于壁余才亏翰墨学寡三坟不但荒芜辄成短句
作者：释道真
朝代：宋

人生四大惣是空，何箇不觅出烦笼。
造罪人多作福少，所以众生长受穷。
坚修苦行仍本分，禁戒奢华并不同。
今生努力懃精练，冥路不溺苦海中。
日逐持经强发愿，弘道迴去莫难逢。
唯报往来游礼者，这迴巡谒一层层。
偶因团聚思想仙岩诣就观瞻龛龛礼谒推砂扫窟之次忽睹南大像北边一所古窟摧残岁久毁坏年深去戊申岁末发其心愿至己酉岁中方乃修全以咨推砂扫窟崇饰功德所申意者先奉为龙天〔八〕部拥护河湟梵释四王安人静塞伏愿当今帝主永坐蓬莱十道争钦八方慕化次为我府主令公长隆宝位命寿延年为绝塞之人王作苍生之父母荣同舜日化布尧时继叶临人承桃秉世观音院主道真等十人悟四大而无实睹丘井以悬腾虑□地以火风恐强象而煎逼道真等唯见牛车火宅空然劝时侣发无上之善心誓坚修于胜果今因作罢略述数行拙解铺舒用留于壁余才亏翰墨学寡三坟不但荒芜辄成短句
作者：释道真
朝代：宋
体裁：古风

人生四大惣是空，何个不觅出烦笼。造罪人多作福少，所以众生长受穷。坚修苦行仍本分，禁戒奢华并不同。今生努力勤精练，冥路不溺苦海中。日逐持经强发愿，弘道回去莫难逢。唯报往来游礼者，这回巡谒一层层。
偶因闲日家事无牵蒙王氏以呼招乃书题于窟记伏见僧俗等五人个个苦行不异檀特山边各各谈空有似释迦园内且曹都头门传阀阅帝子王孙衣上惹勋郁之香颜前棐桃花之色念让宝之存宝行越前贤思知足而常足来救善友听经不倦制意马以停�恋寂有诚拨心灯而更耀既有斯愿必上羊车更多奇功兴誉不尽辄上诗一首
作者：释道真
朝代：宋
体裁：七言律诗

谯国门传缙以绅，善男即是帝王孙。文商碑背题八字，武盛弓弦重六钧。既出四门观生老，便知六贼不相亲。夜迶将心登峻岭，心定菩提转法轮。
偶因闲日家事无牵蒙王氏以呼招乃书题于窟记伏见僧俗等五人箇箇苦行不异檀特山边各各谈空有似释迦园内且曹都头门传阀阅帝子王孙衣上惹勋郁之香颜前棐桃花之色念让宝之存宝行越前贤思知足而常足来救善友听经不倦制意马以停𧬊恋寂有诚拨心灯而更耀既有斯愿必上羊车更多奇功兴誉不尽辄上诗一首
作者：释道真
朝代：宋

谯国门传缙以绅，善男子即是帝王孙。
文商碑背题八字，武盛弓弦重六钧。
既出四门观生老，便知六贼不相亲。
夜迶将心登峻岭，心定菩提转法轮。
某又述
作者：释道真
朝代：宋
体裁：古风

白壁从来好丹青，无知个个乱题名。三涂地狱交谁忍，十八湔铜灌一瓶。镌龛必定添福利，凿壁多层證无生。唯报往来游玩者，辄莫于此骋书题。
某又述
作者：释道真
朝代：宋

白壁从来好丹青，无知箇箇乱题名。
三涂地狱交谁忍，十八湔铜灌一瓶。
镌龛必定添福利，凿壁多层证无生。
唯报往来游翫者，辄莫于此骋书题。
某又述
作者：释道真
朝代：宋
体裁：七言律诗

能持净意作□家，解驾牛羊白鹿车。嫌阑砌前栽树少，怕空不种后园花。菩提上□因修得，佛果无生證有涯。此处涅盘观境□，自然捷路到龙花。
某又述
作者：释道真
朝代：宋

能持凈意作□家，解驾牛羊白鹿车。
嫌阑砌前栽树少，怕空不种后园花。
菩提上□因修得，佛果无生证有涯。
此处涅盘观境□，自然捷路到龙花。
偃松
作者：释道章
朝代：宋
体裁：五言律诗

得地久蟠踞，参天多晦冥。月通深夜白，雪压岁寒青。独拥虬腰大，疑闻雨甲腥。深根动坤轴，萧瑟挂疏星。
句
作者：释道臻
朝代：宋

疑君魂梦在清都。
偈二首
作者：释道英
朝代：宋

南北东西住险巘，古岩寒桂冷依依。无人到我经行地，明月清风拟付谁。每把葫芦椀放攲，从教天下浪猜疑。秋风摆落园林后，始信寒松格不卑。
偈二首·其一
作者：释道英
朝代：宋
体裁：古风

南北东西住险巘，古岩寒桂冷依依。无人到我经行地，明月清风拟付谁。
偈二首·其二
作者：释道英
朝代：宋

每把葫芦椀放攲，从教天下浪猜疑。秋风摆落园林后，始信寒松格不卑。
偈二首·其二
作者：释道英
朝代：宋

每把葫芦椀放欹，从教天下浪猜疑。
秋风摆落园林后，始信寒松格不卑。
偈二首·其二
作者：释道英
朝代：宋
体裁：古风

每把葫芦碗放攲，从教天下浪猜疑。秋风摆落园林后，始信寒松格不卑。
临终偈
作者：释道行
朝代：宋
体裁：偈颂

识则识自本心，见则见自本性。识得本心本性，正是宗门大病。
偈一首
作者：释道行
朝代：宋

溪声广长舌，山色清净身。八万四千偈，明明举似人。
偈一首
作者：释道行
朝代：宋

溪声广长舌，山色清凈身。
八万四千偈，明明举似人。
偈五首·其一
作者：释道行
朝代：宋
体裁：偈颂

会即便会，玉本无暇。若言不会，碓觜生花。试问九年面壁，何如大会拈华。南明恁么商确，也是顺风潵沙。
偈五首·其四
作者：释道行
朝代：宋
体裁：偈颂

句亦刬，意亦刬，绝毫绝釐处，如山如岳。句亦到，意亦到，如山如岳处，绝毫绝釐。
偈十首·其一
作者：释道行
朝代：宋
体裁：偈颂

动则万丈悬崖，不动则当处沈埋。千重万重关锁，一锤当面击开。伎死禅和无数，依前似鸭闻雷。
偈十首·其三
作者：释道行
朝代：宋
体裁：偈颂

正宗法眼，历古昭彰。大因因缘，此时成现。迅机掣电处密密绵绵，绵绵密密中迅机掣电。更问如之若何，我面何殊佛面。
偈十首·其九
作者：释道行
朝代：宋
体裁：偈颂

问问不差，答答不错。问答去来，龟毛兔角。
偈十首·其二
作者：释道行
朝代：宋
体裁：偈颂

车不横推，理无曲断。若是此花，佛与帝释。
偈十首·其八
作者：释道行
朝代：宋

从上宗门事，直是少时辈。
兔子不吃窼边草，象王走入野狐队。
若是少林禅，达磨自不会。
为甚如此，苦瓠苦连根，甜苽甜彻蒂。
偈十首·其八
作者：释道行
朝代：宋

从上宗门事，直是少时辈。兔子不吃窼边草，象王走入野狐队。若是少林禅，达磨自不会。为甚如此，苦瓠苦连根，甜菰甜彻蒂。
偈十首·其六
作者：释道行
朝代：宋
体裁：偈颂

狗子佛性无，韶石不相辜。为君重决破，秋至雁衔芦。
偈十首·其十
作者：释道行
朝代：宋
体裁：偈颂

依经解义，三世佛冤。离经一字，即同魔说。
偈十首·其四
作者：释道行
朝代：宋
体裁：偈颂

金乌急，玉兔速，天上星兮地下要。衲僧要透祖师关，劝君拈却面前大案山，自然会得五祖把火入牛栏。
赞佛眼和尚
作者：释道行
朝代：宋

因我得礼你，玄沙出窼臼，龙门与荐灯后。咄！
赞佛眼和尚
作者：释道行
朝代：宋

因我得礼你，玄沙出窼臼，龙门与荐灯后。
咄！。
赠禅者
作者：释道行
朝代：宋

句下出诸碍，翻身古剑寒。欲明如上事，须是髑髅乾。
赠禅者
作者：释道行
朝代：宋

句下出诸碍，翻身古剑寒。
欲明如上事，须是髑髅干。
颂二首
作者：释道行
朝代：宋

我不会兮不如你，达磨当门缺两齿。满堂无限白蘋风，明明不自秋江起。我不会兮不如你，堪笑千花生碓觜。善财谩说百城游，何曾踏着自家底。
颂二首·其一
作者：释道行
朝代：宋

我不会兮不如你，达磨当门缺两齿。
满堂无限白苹风，明明不自秋江起。
颂二首·其一
作者：释道行
朝代：宋

我不会兮不如你，达磨当门缺两齿。满堂无限白蘋风，明明不自秋江起。
颂二首·其二
作者：释道行
朝代：宋
体裁：古风

我不会兮不如你，堪笑千花生碓觜。善财谩说百城游，何曾踏着自家底。
颂古三首
作者：释道行
朝代：宋

不於三界现身意，谁谓维摩谈不二。
山空昼永鸟无声，春光不在千花里。
颂古三首
作者：释道行
朝代：宋

紫罗抹额绣腰裙，倾国风流宛胜秦。玉笛插藏人不见，夜深吹起凤楼春。不于三界现身意，谁谓维摩谈不二。山空昼永鸟无声，春光不在千花里。白云山出复山没，寒涧日西还日东。长老不归予又去，唯留萝月与松风。
颂古三首·其一
作者：释道行
朝代：宋
体裁：偈颂

紫罗抹额绣腰裙，倾国风流宛胜秦。玉笛插藏人不见，夜深吹起凤楼春。
颂古三首·其三
作者：释道行
朝代：宋

白云山出复山没，寒涧日西还日东。长老不归予又去，唯留萝月与松风。
颂古三首·其三
作者：释道行
朝代：宋

白云山出復山没，寒涧日西还日东。
长老不归予又去，唯留萝月与松风。
颂古三首·其二
作者：释道行
朝代：宋

不于三界现身意，谁谓维摩谈不二。
山空昼永鸟无声，春光不在千花裏。
颂古三首·其二
作者：释道行
朝代：宋

不于三界现身意，谁谓维摩谈不二。山空昼永鸟无声，春光不在千花里。
颂古五首
作者：释道行
朝代：宋

西天屠子气雄豪，欺负神洲罪莫逃。武帝当头轻一拶，果然提起活人刀。不是风幡动，天生李老君。出胎头上发，寸寸白如银。一语离窼窟，千生出盖缠。夜来风雪恶，木折古岩前。金不博金，水上洗水。二祖脑后露腮，达磨当门无齿。生死自怜同室穴，因何中路隔关山。一朝忽得亲儿證，趯踏方知盖覆难。
颂古五首·其一
作者：释道行
朝代：宋
体裁：偈颂

西天屠子气雄豪，欺负神洲罪莫逃。武帝当头轻一拶，果然提起活人刀。
颂古五首·其三
作者：释道行
朝代：宋
体裁：偈颂

一语离窼窟，千生出盖缠。夜来风雪恶，木折古岩前。
颂古五首·其二
作者：释道行
朝代：宋

不是风幡动，天生李老君。出胎头上发，寸寸白如银。
颂古五首·其二
作者：释道行
朝代：宋

不是风幡动，天生李老君。
出胎头上髪，寸寸白如银。
颂古五首·其二
作者：释道行
朝代：宋

生死自怜同室穴，因何中路关山。一朝忽得亲儿证，趯踏方知盖覆。
颂古五首·其五
作者：释道行
朝代：宋

生死自怜同室穴，因何中路隔关山。一朝忽得亲儿證，趯踏方知盖覆难。
颂古五首·其五
作者：释道行
朝代：宋

生死自怜同室穴，因何中路隔关山。
一朝忽得亲儿证，趯踏方知盖覆难。
颂古五首·其四
作者：释道行
朝代：宋
体裁：偈颂

金不博金，水上洗水。二祖脑后露腮，达磨当门无齿。
颂古十七首
作者：释道行
朝代：宋

枯树云充叶，凋梅雪作花。击桐成木响，蘸雪吃冬瓜。长天秋水，孤鹜落霞。落叶归根，铁牛当路。来时无口，索盐得醋。金槌不动落群机，列圣丛中第六祖。用尽自己心，笑破他人口。八角磨盘空里走，金毛师子变作狗。赵州庭前柏树子，昆崙眼睛如点漆。笑他法眼谤先师，觉公心苦口如蜜。不立孤危机本峻，赵州老子玉无瑕。当头指出殿里底，刬尽茫茫眼里花。赵州放下著，碓觜忽生花。虽然无一事，验尽当行家。土埋处处铁菱角，半夜经由未觉难。于晓岭根伤中倒，方知行过铁门关。苍龙带雨离深洞，彩凤衔花入帝关。一句古今无渗漏，祖师不在东西山。天生白额南山虎，牙爪曾当八面风。月落三更穿市过，痴人投晓觅行踪。因我得礼你，昆崙卧潭底。虽然浪拍天，身上无滴水。新年佛法晢真风，笑杀街头贺岁翁。三级浪高何处去，谩将双剑定雌雄。古人一莫，切忌啖啄。临济权寄库，德山顿萧索。截断佛祖机关，显出顶门一著。子细审思量，分明欠一著。且道欠那一著？棒下血淋淋，真鍮不博金。鸳鸯亲绣出，休更觅金针。如何是佛，口是祸门。一钱不直，卖与买人。门前石塔子，八白与九紫。方道既分明，免被巡官使。堂堂白日上刀梯，任是昆崙眼亦迷。多谢门前案山子，春来秋去泄天机。江南江北勿同伦，疑了还疑笑杀人。谁信一盘油煠底，古今塞断是非门。
颂古十七首·其一
作者：释道行
朝代：宋
体裁：偈颂

枯树云充叶，凋梅雪作花。击桐成木响，蘸雪吃冬瓜。长天秋水，孤鹜落霞。
颂古十七首·其一二
作者：释道行
朝代：宋

古人一莫，切忌啖啄。
临济权寄库，德山顿萧索。
截断佛祖机关，显出顶门一着。
子细审思量，分明欠一着。
颂古十七首·其七
作者：释道行
朝代：宋
体裁：偈颂

土埋处处铁菱角，半夜经由未觉难。于晓岭根伤中倒，方知行过铁门关。
颂古十七首·其三
作者：释道行
朝代：宋

用尽自己心，笑破他人口。
八角磨盘空裏走，金毛师子变作狗。
颂古十七首·其三
作者：释道行
朝代：宋

用尽自己心，笑破他人口。八角磨盘空里走，金毛师子变作狗。
颂古十七首·其九
作者：释道行
朝代：宋
体裁：偈颂

天生白额南山虎，牙爪曾当八面风。月落三更穿市过，痴人投晓觅行踪。
颂古十七首·其二
作者：释道行
朝代：宋
体裁：偈颂

落叶归根，铁牛当路。来时无口，索盐得醋。金槌不动落群机，列圣丛中第六祖。
颂古十七首·其五
作者：释道行
朝代：宋

不立孤危机本峻，赵州老子玉无瑕。
当头指出殿裏底，刬尽茫茫眼裏花。
颂古十七首·其五
作者：释道行
朝代：宋

不立孤危机本峻，赵州老子玉无瑕。当头指出殿里底，刬尽茫茫眼里花。
颂古十七首·其八
作者：释道行
朝代：宋
体裁：偈颂

苍龙带雨离深洞，彩凤衔花入帝关。一句古今无渗漏，祖师不在东西山。
颂古十七首·其六
作者：释道行
朝代：宋

赵州放下着，碓觜忽生花。
虽然无一事，验尽当行家。
颂古十七首·其六
作者：释道行
朝代：宋

赵州放下著，碓觜忽生花。虽然无一事，验尽当行家。
颂古十七首·其十
作者：释道行
朝代：宋
体裁：偈颂

因我得礼你，昆崙卧潭底。虽然浪拍天，身上无滴水。
颂古十七首·其十一
作者：释道行
朝代：宋
体裁：偈颂

新年佛法晢真风，笑杀街头贺岁翁。三级浪高何处去，谩将双剑定雌雄。
颂古十七首·其十七
作者：释道行
朝代：宋
体裁：偈颂

江南江北勿同伦，疑了还疑笑杀人。谁信一盘油煠底，古今塞断是非门。
颂古十七首·其十三
作者：释道行
朝代：宋
体裁：偈颂

棒下血淋淋，真鍮不博金。鸳鸯亲绣出，休更觅金针。
颂古十七首·其十二
作者：释道行
朝代：宋

古人一莫，切忌啖啄。临济权寄库，德山顿萧索。截断佛祖机关，显出顶门一著。子细审思量，分明欠一著。且道欠那一著？
颂古十七首·其十五
作者：释道行
朝代：宋
体裁：偈颂

门前石塔子，八白与九紫。方道既分明，免被巡官使。
颂古十七首·其十六
作者：释道行
朝代：宋
体裁：偈颂

堂堂白日上刀梯，任是昆崙眼亦迷。多谢门前案山子，春来秋去泄天机。
颂古十七首·其十四
作者：释道行
朝代：宋
体裁：偈颂

如何是佛，口是祸门。一钱不直，卖与买人。
颂古十七首·其四
作者：释道行
朝代：宋
体裁：偈颂

赵州庭前柏树子，昆崙眼睛如点漆。笑他法眼谤先师，觉公心苦口如蜜。
送道友
作者：释道谦
朝代：宋
体裁：七言绝句

二三尺雪山藏路，一两点花春到梅。将此赠君持不去，请君收拾早归来。
颂古七首
作者：释道谦
朝代：宋

贤圣劫来未曾杀，而今断这一刀休。果然葛怛胸中落，笑杀灵山老比丘。四个没意智汉，做处总无畔岸。一状领过阶前，与伊据款结案。浩浩长江际碧空，片帆高挂便乘风。快哉不费纤毫力，万里家乡咫尺通。谁家饭挂空梁，指与小儿令看。解开即是灰囊，当下命根便断。卖尽田园彻骨贫，不知何处可容身。楼头浪荡无拘检，铁笛横吹过洞庭。华岳三峰翠插天，上头无路可跻攀。不知谁有神仙手，折取峰头十丈莲。太平时节岁丰盈，旅不赍粮户不扃。官路无人夜无月，唱歌归去恰三更。
颂古七首·其一
作者：释道谦
朝代：宋
体裁：偈颂

贤圣劫来未曾杀，而今断这一刀休。果然葛怛胸中落，笑杀灵山老比丘。
颂古七首·其七
作者：释道谦
朝代：宋
体裁：偈颂

太平时节岁丰盈，旅不赍粮户不扃。官路无人夜无月，唱歌归去恰三更。
颂古七首·其三
作者：释道谦
朝代：宋
体裁：偈颂

浩浩长江际碧空，片帆高挂便乘风。快哉不费纤毫力，万里家乡咫尺通。
颂古七首·其二
作者：释道谦
朝代：宋

四个没意智汉，做处总无畔岸。一状领过阶前，与伊据款结案。
颂古七首·其二
作者：释道谦
朝代：宋

四箇没意智汉，做处总无畔岸。
一状领过阶前，与伊据款结案。
颂古七首·其五
作者：释道谦
朝代：宋
体裁：偈颂

卖尽田园彻骨贫，不知何处可容身。楼头浪荡无拘检，铁笛横吹过洞庭。